AlHr ,v 



ICil 

■*e- , 



nte 

rk 

u 


ten 

*et 

:a 

nunika 

do: 


at 

Ringoi 

fok< 

** 

Jl 

la 










Autorino: Sonm/ Alvorez 


Trodukisto: Joie de Jeiui Catnpos Pacheco 


' Fito,hodiaŭ mi 
prezentos al vi 
malnovajn omikojn 


Ili ŭkceptas nin, ĉar 
ni respektas ilin. 


N-ne estcs 


perraeson 


He, he, du 
koboldoj solaj. 

fcr 


Niaj du popoloj helpas sin 
reciproke de tonga tempo. 


Ni semas iliajn 
preferatajn florojn kaj 
ili donas al nt siajn 
mielon kaj protekton. 


Ni kaptos ilin 
post tiu arbo. 


Ne foru tian bruon, 
jen ili venas. 

Saluton, 


bonvenon. 


Ni 


neniatn 


helpuuu 


eniras en 
iiian 

teritorion 

■> 5 Enkonduke 


Karaj amikoj! 

U nue mi volas danki al 
du rubrikestroj, kiuj 
forlasas nin: Samuel 
el Svislando, kiu gvidis tre 
interesan kaj instruan natur- 
rubrikon EKSTERE, devas 
pro multaj lernejaj taskoj 
por ia tempo interrompi la 
kunlaboron. Ni esperu pri lia baldaŭa 
reveno. Baldur Ragnarsson el Islando, 
kiu multajn jarojn kontribuis al 
JunaAmiko per poemoj kaj gvidis la 
rubrikon pri nia kultura heredaĵo, pri 
la historio de la Esperanta literaturo 
(43 daŭrigoj!), devas pro siaj aĝo kaj 
sanstato adiaŭi nin. Elkoran dankon 
al ambaŭ pro la tre valora kunlaboro! 


Kaj kio atendas vin “hodiaŭ”? Kun 
Judit vi ordigos vian kuirejon, Samuel 
rakontos pri fokoj, kun infanoj el la 
Granda Ursino vi revenos el 
la kosmo sur la Teron, kantos 
kaj dancos kun la franca 
kantisto JoMo, legos francajn 
kaj hispanajn librojn, ekkonos 
Argentinon. Mirejo parolos 
pri evoluo en komunikado, 
Stefan pri la insulo Pari, 

Renee pri inventoj de junaj homoj. 
Luiza legos belan fabelon kaj recenzos 
du librojn, kun Saliko vi povas festi 
naskiĝtagon, kaj kun mi vi povas solvi 
krucenigmon... Kaj poste vi ekscios, 
ke Esperanton eblas lerni ankaŭ per 
poŝtelefono! 

Amike salutas vin via redaktoro 
Stano Marĉek 



Vojaĝo 

P er Juna Amiko vi vojaĝas 
tra la mondo, tra la 
tempo kaj tra la vivo. 
Bildstrioj el Kubo, rakonto 
el Israelo, infanlibro el Belgio 
kaj el Francio, kontribuoj 
el Hungario, vojaĝraportoj 
el Indonezio, bestoprezentado el 
Svislando, kantado el Pollando, 
malkovro de Argentino, ankaŭ 
titolpaĝe, kontribuo el Ruslando, 
rakonto el Finnlando, prezento el 
Slovakio. Juna Amiko gvidas vin tra 
12 landoj! 

Titolpaĝo kun moderna urbo, 
telefonado komence de la dudeka 
jarcento, biografioj el la deksesa 
jarcento, pri Shakespeare kaj 


Cervantes, fokoj for de la 
maro ekde jarmiloj./«n<a 
Amiko gvidas vin tra la 
tempo. 

Junaj aŭtoroj kiel Samuel 
kaj la lernantoj de la Granda 
Ursino (LUDE, la unika dua 
etaĝo), maljunaj aŭtoroj kiel 
Mireille, kiu povis sekvi la 
tutan evoluon de telefonado, 
kaj aliaj, kun grandaj spertoj kaj 
saĝeco; pri junaj inventistoj raportas 
ne plu juna aŭtoro. 

Juna Amiko estas nutrata de plej 
diversaj aŭtoroj kun plej diversaj 
vidpunktoj kaj ĝi raportas pri ĉiuj 
momentoj de la vivo. 

Ni deziras al vi agrablan legadon. 

Mireille Grosjean 
Prezidanto de ILEI 

Konversaciaj temoj 



Granda reordigado kun surprizoj 

Help-materialo por ekzamenotoj. Rubrikestro: Judit Felszeghy 


I. Avinjo akceptos la II. Pro urĝa afero 
genepojn por ordigi la infanoj sen Avinjo 
la kuirejon daŭrigos la ordigadon 


Patrino (P) de tri infanoj, Sonja, 
Gabĉjo kaj Karina, babilas kun sia 
patrino, la Avino (A), en la loĝejo 
de Avino. 

P - Saluton Panjo! Kiel vi fartas? 

A - Saluton Filineto! Bone kara! Ĉu vi 
venis sola? 

P - Panjo, jen torto por vi, ne mi bakis, sed 
mi aĉetis ĝin en tre bona sukeraĵejo. 
Jes, mi deziras priparoli kun vi 
afereton. 

A - Ho, mi ŝatas tiun torton! Mi alportos 
teleretojn, ni gustumu ĝin tuj! 

P - Kara Avinjo, ĉu la infanoj povus esti 
ĉe vi ekde postmorgaŭ? Karlo estis 
petata eksterlande, kaj mi nun povos 
kunveturi kun li. Ni revenos post tri 
tagoj, ne faru zorgojn, kara Avinjo! 

A - Filino mia, sed mi nun volis purigadi... 


Avino (A), la tri genepoj, Sonja 13-jara 
(S), Gabĉjo 9-jara (G) kaj Karina 7-jara 
(K), babilas en la kuirejo de Avino. 

(vespere) 

A - Vi ĉiuj estas tre lertaj, miaj karaj! 

Ni jam malplenigis la ŝrankojn, 
kaj ĉio staras sur la benko, sur la 
kuireja tablo! Ni jam ne plu laboros 
hodiaŭ. Mi preparos sandviĉojn kaj ni 
vespermanĝos en la taga ĉambro. 

Post la vespermanĝo mi laŭtlegos al 
vi belan fabelon el malnova libro, se 
vi tion ŝatas! 

G - Tre bone, Avinjo! Kion ni vesper- 
manĝos? 

K - Kiun fabelon vi laŭtlegos, Avinjo? 

Kia estas la malnova libro? 

S. - Karina, ĝi estas granda, malnova 


P - La infanoj certe helpos vin! En la 
lernejoj ne estos instruado, kaj 
Sonja estas jam serioza knabino, ŝi 
ĉiam volonte atentas pri la etuloj. 

A - Mi certe ege ĝojas gastigi la 
genepojn! 

P - Fruktoj, viando-tranĉaĵoj kaj kuko 
estos pakitaj por vi, kiujn la infanoj 
kunportos al vi. 

A - Tiel ni kune malpakos la ŝrankojn 
en la kuirejo, poste kun Sonja ni 
purigos ilin. La etuloj helpos repaki 
la telerojn, ujojn, manĝilarojn kaj 
diversajn tukojn. Ĉio estos pura kaj 
ordigita post tri tagoj. 





fabellibro! En ĝi estas interesaj fabeloj 
kaj tre belaj bildoj! 

A - Jes, Sonja, vi jam bone konas la 
malnovan libron! Morgaŭ antaŭ- 
tagmeze ni senpolvigos la bretojn, 
purigos la tirkestojn, kaj posttagmeze 
ni remetos la kuirejajn ilarojn, vazojn, 
tukojn al iliaj lokoj. 

K - La teleroj estis en la granda ŝranko. 

La manĝilaro estis en la kuireja 
ŝranko, en tirkestoj. 

A - Bone vi rememoras, Karina! Nun ni 
sidiĝu ĉe la tablo en la taga ĉambro! Sur 
la tablo jam estas la sandviĉoj kaj teo! 

(sekvonttage antaŭtagmeze) 

A - Sonja, etuloj miaj, Gabĉjo, Karina! 
Aŭskultu min atente! ĵus telefonis 
mia malnova amikino; ŝi fartas tre 
malbone! Dum alvenos al ŝi kuracisto, 
mi veturos al ŝi; ĉar ŝi loĝas tute sola, 
mi restados kun ŝi, kaj se necesas, mi 
povos ankaŭ helpi al ŝi. Vi dume ripozu, 


ludu. Kiam mi alvenos, ni finos la 
laboron! Jam necesas nur remeti ĉion. 

(post duonhoro) 

S - Karina, Gabĉjo, atentu! Nun mi eksciis, 
ke mia malnova amikino loĝas tute 
proksime. Mi rigardos ŝian novan 
loĝejon! Tio daŭros tute mallonge, vi 
nur ludu pli, kaj kiam mi revenos, ni 
helpos al Avinjo! 

(Sonja foriris) 

G - Karina, vi nur ludu plu, mi rigardos 
iun programeron en la televido! 

K - Mi tamen elpensis tre bonan ideon! 
Aŭskultu, ni faru surprizon por Sonja 
kaj por Avinjo! 

G - Surprizon, ĉu? 

K - Jes. Ni reloku la kuirejajn aĵojn, kaj 
kiam ili hejmenvenos, ili vidos, ke ĉio 
estas en ordo, ne necesas labori, kaj ni 
kune povos ludi. Mi scias, kie kio estis, 
mi diros, kaj vi metos... 

G - Metu mi, ĉu, la telerojn kaj... 

K - Vi estas pli granda kaj pli forta ol mi. 
Ankaŭ pli aĝa! 

G - Do, bone! Ni komencu! Jen, la teleroj, 
plataj kaj por supo... kien? 

K - hm... hm... Sur la mezan breton! 

G - Ili estas tro pezaj! Mi metos ilin iom 
pli suben... 

K - Kafujo, kafo-maŝino. Ili staris sur la pli 
suba breto. Deprenu de sur la breto la 
telerojn! 

G - Ili estas jam en taŭga loko! Donu al mi 
la tablotukojn kaj viŝtukojn, mi metos 
ilin super la telerojn, sur la supran 
breton! 

K - Jen, prenu ilin! Tamen ili ne tie kuŝis. 
Nun kien loki la glasojn kaj tasojn? 

G - Atendu, mi unue grimpas de sur 
la tabureto. Ĉu meti ilin eble en 
la tirkeston? Estas ankoraŭ kvar 
malplenaj tirkestoj! 

K - En la tirkestoj estis la manĝilaro, 
kuleroj, kuleretoj, forkoj, tranĉiloj, 
aliaj iloj, la tondilo, raspilo... Mi ne 
scias, kio tiu estas... 

G - Bone, ni metu ilin en la tirkestojn... 
Jen... pretas. Kaj nun la tasojn kien? 

En la plej suban tirkeston, ĉar ĝi estas 
ankoraŭ malplena! 

K - Rigardu, restis sur la tablo ses pokaloj. 
Kien mi metu ilin? 

G - Mi regrimpas sur la tabureton, kaj vi 
donu ilin al mi... jen... supre ili estos, 
apud la tukoj... unu, du, tri, kvar... ne 
plu estas loko... 

K - En la trian tirkeston. Ĉi tie estas libroj. 
Unu tre granda. Ĉu eble la granda 
fabellibro? G-r-a-n-d-a k-u-i-r-l-i-b-r-o. 
Ĉu Avinjo kuras? Laŭ gradoj, ĉu? 

G - Vi eĉ legi ne povas! Granda kuirlibro! 
Avinjo kuiras! Mi metos la pokalojn 
apud la librojn. Donu ankaŭ la 
subtelerojn, kaj tiujn mi metos sur la 
librojn. Bone. 

K - Hura! Ni estas pretaj! Pretas nia 
surprizo! 


* 

if 

III. Kiel sukcesis la 
surprizo de la etuloj. 

Avino reveninte preparas 
vespermanĝon kun la helpo de 
Sonja. Avino (A), Sonja (S), Gabĉjo (G) 
kaj Karina (K) dume babilas en la 
kuirejo. 

A - Mi eĉ ne imagis, ke la kuracisto 
alvenos tiel malfrue al mia amikino. 

Mi do atendis lin, kaj dume mi 
preparis por ŝi teon, sandviĉojn, kaj 
ni iom babilis. Kaj nun mi preparos 
bongustan sed simplan vespermanĝon, 
karaj miaj, kun teo, kaj ni havos belan, 
trankvilan posttagmezon! Sonja, kie 
estas la teujo? 

S — La teujo, ĉu? Mi pensas, ĝi verŝajne 
... en la granda ŝranko... tamen, ĝi 
ne estas tie. Ĉu eble sur la pli supra 
breto... ne, ankaŭ tie ĝi ne estas. 

G - La teujo estas en la pli malgranda 
ŝranko, en la plej suba tirkesto. 

A - Sonja, verŝu en la teujon akvon, kaj 
poste metu ĝin sur la gasfornon. 
Bonvolu meti ankaŭ la tetasojn sur 
la tablon, sed unue tablotukon! Kie 
estas la tablotukoj? Ili ne estas en la 
tirkesto! 

K - Ili eble kuŝas sur la plej alta breto de 
la granda ŝranko. 

A - Ho, ankaŭ mi bezonas tabureton por 
atingi la plej altan breton kaj depreni 
unu tablotukon de sur la breto! Kial 
vi metis la tukojn tien alten, Sonja? 

Do, la sandviĉoj estas pretaj, bonvolu 
surtabligi teleretojn, subtasojn, 
kuleretojn, Gabĉjo, Karina, karaj, 
helpu al Sonja! 

S - Mi rememoras, ke ankaŭ la manĝilaro 
estis en la tirkestoj... Kaj nun tie estas 
tasoj... kaj, jen, fine mi trovis la 
kulerojn kaj kuleretojn! Sed kial ili 
kuŝas inter la miksilo kaj la alumetoj? 

Kial estas la buŝtukoj sub la kuirlibro 
sur la plej supra breto, kaj kial estas 
la tranĉiloj apud la kirlilo, malantaŭ la 
kuireja mezurilo? Mi tamen jam trovis 
la raspilon sub la lignaj kuleregoj kaj 
la ajlopremilon en la sukerujo. 

A - Sonja, estas laŭdinde, ke vi plenumis 
la taskon, kiun ni devintus fari kune, 
kun mia helpo, sed kial vi elpensis 
ludon “Kie kio troviĝas 77 ? 

S - Nu... mi elpensis nenion... fakte... mi 
eĉ ne estis hejme... Kiam mi revenis 
de mia konato... la etuloj formetis jam 
ĉion. 

A - Aha! Do, Karina kaj Gabĉjo, vi ja 
multege kaj lerte laboris! Vi eble ne 
rememoris pri la lokoj de la iloj. Kial 
vi ne atendis min aŭ almenaŭ Sonjan? 

K kaj G - Ni volis belan surprizon por vi, 
kara Avinjo! 



Taskoj 

• Kie estis la kuirejaj iloj antaŭ la purigado? 
Uzu kiel eble pli multe da prepozicioj! 

• Kien metis la infanoj la ilojn post la 
purigado (atentu pri transitivo!)? 

• Rigardu la diversajn objektojn kaj diru 
(skribu), por kio oni uzas ilin en la kuirejo, 
aŭ ĉe la manĝotablo: 

1: kulero, 2: forko, 3: tranĉilo, 4: teo- aŭ 
kaf-kulereto, 5: (deserta) forketo, 6: 
ligna kulerego, 7: miksilo, 8: tranĉilegoj 
kaj tranĉileto, 9: ĉerpilo, 10: tondilo, 11: 
ajlopremilo, 12: salujo (kun pikpurigiloj 
pordentoj), 13: sukerujo, 14: tetasoj, 15: 
subteleroj, 16: teleroj, 17: supteleroj, 18: 
tablotukoj, 19: kalikoj, 20: glasoj, 21: rulaĵo 
da papera tuko, 22: okulvitroj, 23: pokaloj, 
24: spicujoj: salujo, piprujo, vinagrujo, 25: 
teujo, 26: kafmaŝino, 27: kruĉo (por teo, por 
lakto), 28: kafujo, 29: akvokruĉo (ankaŭ por 
sukoj, por vino), 30: longpieda plado (por 
fruktoj, tortoj), 31: plado kun teniletoj, 

32: raspilo, 33: globkrajono, 34: kuir-libro, 
kajero por manĝo-receptoj. 

• Kien, en kiun parton de la ŝrankoj 
(ekz. granda ŝranko, supra breto, dekstre; 
malgranda ŝranko malgranda tirkesto, 
meze) vi metus la suprajn objektojn? Vi 
povas pare “ludi”: unu el vi diras la nomojn 
de la objektoj, kaj la alia responde diras, 
kien meti ilin. 

• Rigardu la duan bildon (p.6) kaj 
priskribu, kion vi vidas, kie oni sidas, kie 
estas la avino, la infanoj, la kato, la pilko, la 
lampo! 

• Diru (skribu) frazojn, kion proponas la 
avino, kiu kien sidiĝu laŭ la dua bildo! (p.6) 

• Skribu leteron nome de Sonja al 
amikino, en kiu ŝi rakontas, kiam/ kial 
ŝi kun la gefratoj gastis ĉe Avino, kiun/ 
kiucele ŝi vizitis la duan tagon, kion ŝi faris 
tie, kaj kion ŝi konstatis reveninte al la 
loĝejo de la Avino. 

• Faru dialogon kun via paro, imagante 
renkontiĝon de Avino kaj Patrino, 
rakontante la aferon pri la purigado, kun 
reagoj de Patrino! 

• Rakontu (buŝe aŭ skribe), kiam okazas 
en via hejmo purigado, kiel tio realiĝas, 
kien kion vi metas, por ke estu ordo! 

LUME, la unua mirinda etaĝo 



Fl mi^ Lnlnra vivn 



Kolorigu: 1-ruĝa, 2-helblua, 3-helverda, 4-helbruna, 5-flava, 

6-rozkolora, 7-bruna, 8-verda, 9-blua. Verku rakonton pri la bildo! majo 2016 /9 <- 











LUME, la unua mirinda etaĝo 

EKSTERE, la natur-rubriko 


Ringofoko, la akva grizulo 


La ringofoko estas specio de 
foko. Gi estas nomita tiel, ĉar ĝi 
havas ringajn makulojn sur sia 
felo. La fokoj estas mamuloj, kaj 
do ili bezonas spiri aeron. Sed ili 
alkutimiĝis vivi en la akvo, kie ili 
povas resti dum tridek ĝis kvindek 
minutoj sen spiri. Ili naĝas tre 
bone kaj ĉasas en la akvo. 

Vivlokoj 

La ringofoko vivas en ĉiuj nordaj maroj 
kaj en kelkaj lagoj, sed plej multe sur la 
bankizoj, glacimontoj. 

La ringofoko loĝas sur la bankizo dum 
la tuta jaro. Per siaj ungoj ĝi povas fosi 
truojn en la bankizo. Ĝi povas eliri de 
sub la glacio por spiri kaj ripozi, eĉ se la 
marbordo ne proksimas. Tiuj truoj estas 
ankaŭ la enirejo de ĝia ŝirmejo, kiun ĝi 
fosas en la glacio. La ringofoko estas la 
sola foko, kiu konstruas tiajn ŝirmejojn 
kaj truojn. La ŝirmejo protektas kontraŭ 
malvarmo kaj predantoj. La ringofokoj 
povas dormi tie. 

La aliaj fokoj ĉiam bezonas marbordon 
aŭ naturajn truojn por iri ĉasi en la maron. 

Aspekto 

La plenkreska ringofoko estas 
proksimume 140 centimetrojn longa. 
ĉi estas griza kun blankaj ringoj kaj 
arĝentkolora ventro. Ĝi pezas proksimume 




68 kilogramojn. La ringofokino estas iom 
pli eta. Laĵusnaskita fokido estas tute 
blanka kaj pezas 4,5 kilogramojn. 


Manĝmanieroj 

La ringofoko manĝas multajn fiŝojn kaj 
krustulojn: arktajn moruojn, salikokojn 
kaj ĉotojn. En la Saimaa lago la ringofoko 
manĝas koregonon, kiu estas laga fiŝo. 

Reproduktado 

La ringofoko estas seksmatura je 6 aŭ 
7 jaroj. La ino naskas unu fokidon jare. 

La gravedeco daŭras dek monatojn. La ido 
naskiĝas en la ŝirmejo dum marto. La ino 
mamnutras ĝin kaj atentas pri ĝi dum du 
monatoj, kaj poste ŝi foriras kaj lasas la 
idon en la ŝirmejo. 


Saluton, 
mi estas Samuel 
el Svislando. 

Mi kontribuis al 
Juna Amiko per la 
rubriko pri la 
naturo. Pro aliaj 
devoj mi nun faros 
paŭzon. 

Ĝis! 

Ekstere, la natur-rubriko 


► 




En du monatoj la felo de la ido iĝas griza 
kaj akvorezista por povi iri en la akvon. 


Predantoj 

La ringofoko estas ĉasata de la blanka 
urso, de la gronlanda ŝarko, de la orko, de 
la arkta vulpo, kaj ankaŭ de kelkaj inuitoj. 


La saimaa ringofoko 

Saimaa lago estas granda lago en 
Finnlando kun multaj insuloj kaj insuletoj. 

Antaŭ 8000 jaroj la lago Saimaa 
malkonektiĝis de la maro. La lago do iĝis 
malsala. La ringofokoj de la saimaa lago 
alkutimiĝis al tio, kaj plu vivis tie, sen 
iri en la maron. Pro tio la saimaa foko 
manĝas koregonojn, kaj ne la 
aliaj maraj fokoj. 

Nuntempe en la Saimaa 
lago vivas nur 400 ringofokoj, 
kaj ili pli kaj pli malmultiĝas, 
pro tio ke ili ne tre rapide 
reproduktiĝas (unu ido jare). 

Pro la klimatproblemoj la lago 
ne ĉiam ricevas sufiĉe da neĝo, 
kaj do la ringofokoj ne povas konstrui 
siajn ŝirmejojn. La naturprotektantoj 
klopodas helpi ilin, farante neĝamasojn. 

La fokoj ankaŭ foje naĝas en la retojn 


de la fiŝkaptistoj. Tio kreas multajn 
kverelojn inter la naturprotektantoj kaj la 
fiŝkaptistoj. 

Oni povas kompreni la danĝerecon 
de la klimataj ŝanĝiĝoj por la 
diversaj specioj de animaloj. Tiuj 
ŝanĝiĝoj povas mortigi multajn 
speciojn, inkluzive la homojn, 
ĉar ni ja estas animaloj... 

Do, atentu! Samuel 

Por skribi al mi, vizitu: 
www.noos. ch/sam uel 
Vi povas lerni pli pri la Saimaa foko, 
rigardante tiun ĉi filmon: 
www.youtube.com/watch?v=De4iNmkJlPs 

(en la franca). 

LUDE, la unika dua etaĝo m <■ 


Amiko fidela 
estas trezoro plej bela 

La rubrikon prizorgas Monika Molnar 



La spac-ŝipo 
trankvile atingis 
la Teron, la 
Kontinenton, la 
Landon kaj fine 
la Urbon. Ĉio iris 
glate. Tiom glate, ke 
eĉ Timemulido alteriĝis tute 
trankvila, sen paniki, sen krii, 
sen plori. Kiel tio eblas? Li, 
kiu tiom multe timis. Fakte, 
la Ulidoj trovis tre efikan 
artifikon! 

S e vi bone memoras, ili ĵus 
volis festi, kiam Timemulido 
ekkriegis pro la terura 
koŝmaro. Do, ili rapide kaj tre 
lerte elturniĝis kun 
3 alumetoj kaj unu 
olivo, kiujn ili trovis 
en la kuirejo. Ili 
konstruis enigmon 
por Timemulido, kiu 
tiom forte deziris 
trovi la solvon, ke li 
forgesis pri ĉio ĉirkaŭ 
si. Ĉu vi sukcesus 
solvi ĝin pli rapide ol 
nia amiketo? Jen ĝi. 

Provu! 

La tasko estas: Jen 
olivo en glaso. Movu 
nur du alumetojn 


por ke la olivo troviĝu ekster la 
glaso. Ĉu vi sukcesos pli rapide ol 
Timemulido? 

Ĉiuokaze, li laboris pri tiu ĉi enigmo 
ĝis la surteriĝo de la spac-ŝipo. Li eĉ 
ne havis tempon por timi, la pordoj 
jam malfermiĝis kaj ekstere... Ho, 
kia ĝojo! Ĉiuj gaje atendis ilin: Avo 
Maljunulo, Avino Maljunulino kun la 
hundino Fidelulino kaj la kvar ĉarmaj 
hundidoj. La Ulidoj estis kontentegaj 
kaj ĵetis sin en la brakojn de la geavoj. 
Kompatindaj maljunuloj, apenaŭ 
ili povis resti sur siaj piedoj kaj 
brakumi unu post la alia ĉiujn Ulidojn. 
Ankaŭ la hundidoj ricevis multajn 
brakumojn, karesojn, kiuj evidente 
ekscitis la etajn “pilketojn” kaj ilia ĝoj- 
danco fariĝis ankoraŭ pli frenezeta. 
Estis Karesemulido, kiu komencis 
nomi ilin “pilketoj”, 
ĉar ilia plej kara ludo 
estis “Mi kaptos mian 
voston” kaj dum tiu 
tre intensa okupiĝo 
ili kuris tiom rapide 
ĉasante sian voston, ke 
oni povis vidi nur etajn, 
ruliĝantajn pilketojn. La 
sceno estis tre amuza 
kaj kun ne malmulte 
da peno, sed finfine oni 
tamen sukcesis enaŭtigi 
ĉiujn por fari la lastajn 
kilometrojn aŭte ĝis la 
hejmo. 




Solvon de la alumet-enigmo vi trovos sur la paĝo 37. 


majo 2016 /13 <- 









LUDE, la unika dua etaĝo 



La Ulidoj tre ĝojis retrovi la hejmon, 
siajn ĉambrojn, la postlasitajn 
aferetojn, ludilojn, belajn librojn 
kaj... Kaj en la salono la tablo estis 
preparita por granda festo! Estis 
tie ĉio, kio povas plezurigi la 
aventuremajn Ulidojn: sandviĉoj, 
fruktoj, etaj kukoj, grandaj tortoj, 
sukoj, bongustegaj trinkaĵoj, kaj en la 
mezo la geavoj instalis la projekciilon, 
do atendeblis surpriz-filmo. Fakte, 
la projekciilo estis tiom granda, ke 
oni instalis ĝin ne tre-tre ofte, nur 
je grandaj eventoj, kiel naskiĝtagoj, 
festoj, vizitoj de gastoj. Scivolemulido 
kaptis la brakon de Avo Maljunulo 
kaj senpacience volis tuj scii, pri kiu 
historio temas. 

- Mia kara Avĉjo, - komencis 
Scivolemulido la strategian 


demandon, - diru al mi, kion ni vidos? 
Kiun belan historion vi preparis por 
ni? Ho, viaj belegaj historioj tiom multe 
mankis al ni sur la Luno! Vi eĉ ne 
povas imagi tion! 

- Kara nepo mia, kun Avinjo 
Maljunulino ni longe serĉis la 
plej taŭgan rakonteton por tiu ĉi 
reunuiĝo, kiun ni tiom longe atendis 
foje pacience, foje malpacience. Ni 
multe elektadis, sed mi kredas, ke ni 
trovis samtempe belan kaj interesan 
rakonton de Kira Maire ['kira mer’]. 

Mi tre ĝojas, ke ŝi sendis ĝin al ni, 
kaj mi esperas, ke ĝi atingos multajn 
personojn, por ke ĉiuj konsciiĝu pri la 
graveco de amikeco kaj de la homaj 
rilatoj. Voku ĉiujn al la salono, kaj ni 
tuj komencos la projekciadon. Bonan 
spektadon! 



Kira Maire: 
Mi kaj Vi 


Estis bela, suna tago, kaj 
Mi sidis sur la balancilo. 
Ĉio estis bela, tamen io 
mankis al Mi: 

- Mi estas Mi, kaj mia vivo 
estas bela, sed... 


Mi sentis min sola... 

Mi havis ĉion, kio povas 
plibeligi la vivon, sed kun 
neniu Mi povis dividi 
tiun belan vivon, kaj tio 
tristigis Min. 

Mi ne sciis, ĉu ekzistas 
persono, kiu povus esti 
amiko de Mi? 
Multe da tempo pasigis 
Mi sen renkonti 
iun ajn. 


Mi rigardis la forajn 
montojn kaj hezitis, ĉu 
valoras forlasi la belan 
hejmon por serĉadi 
nekonaton en nekonataj 
lokoj? Mi ekpaŝis... 


... kaj plu paŝis, sed Mi 
ne trovis amikojn kaj 
Mi tristis kaj ploris. Mi 
bedaŭris jam la forlasitan 
hejman komforton kaj Mi 
ekhavis tristajn pensojn. 


Kelkaj Ulidoj havis 
larmojn en la okul- 
anguloj je la fino de la 
filmeto, sed ĉu larmoj 
aŭ ne, ĉiuj komprenis, 
senescepte, ke la feliĉa 
vivo ne dependas 
de la loko, kiom ajn 
bela ĝi estu, sed de 
proksimeco de amikoj. 
Ili ĉiuj tre kontentis kaj 
sciis, ke la hejmeniro 
estis ilia plej bona 
decido dum la lastaj 

monatoj. 

' >, 

m 

VT 


Mi sentis min sola. Tre 
sola. Tro sola. Subite, 
kiel miraklo alpaŝis kaj 
alparolis Min iu kaj diris: 
- Mi estas Vi. Mi estas sola 
kaj trista. Ĉu vi volus esti 
mia amiko? 


Apenaŭ Mi povis kredi la 
okulojn kaj tuj diris: 
-Jes! Mi jam preskaŭ 
forlasis ĉion, sed mi 
ĝustatempe trovis Vin! 
Hodiaŭ Mi kaj Vi estas 
amikoj kaj vivas feliĉaj. 

Kantu kun Juna Amiko 


La sorĉa kanto-mondo 

La rubrikon preparas Malgosia Komarnicka, 

ul. Kilinskiego 14/3, PL-59-300 Lubin, malgosia.junaamiko@gmail.com 



Kanto akompanas nin ĉie... 

Ni volonte aŭskultas ĝin, ĉar ĝi 
helpas vidi kaj krei alimaniere 
la mondon, ebligas revi aŭ 
transdoni niajn sentojn. 

A 

G i ankaŭ helpas akiri pli bonajn 

rezultojn dum lernado, ĉar lernantoj 
ludante samtempe lernas, kreskigas 
sian emocian engaĝiĝon en la lerno-procezo. 
Sufiĉas nur ekkanti, kaj vi tuj rememoras 
kanto-vortojn. Tiumaniere la lernantoj plej bone 
kaj sugeste alproprigas al si la materialon de la 
leciono, ofte ne konsciante, ke ili ekzercas sin 
en fremda lingvo. La laboro kun kanto havigas 
ĝojon kaj kontenton al la lernantoj, do ni ne 
malhelpu ĉi tiun agrablecon de kantado dum la 
Esperanto-lecionoj. 

Mi proponas kune kanti tre popularan kanton 
Ĉu vi volas danci ?, kiun esperantigis JoMo. La 
kanto baziĝas sur la originala verko de Bobby 
Freeman, kaj vi trovos ĝin sur la sondisko JoMo 
friponas , kiu estis publikigita en la jaro 2001. 
JoMo estas kromnomo de Jean-Marc Leclercq, 
franca kantisto kaj esperantisto, kiu posedas 
Guiness-rekordon pro kantado en 22 lingvoj. 

Videofilmo kun la kanto troveblas en jutubo: 
www.youtube.com/watch?v=N18hzOTEVFk 



Ĉu vi volas danci? 

Ĉu vi volas danci en granda rondo 
inter homoj de la tuta mondo? 

Knanjo, ĉu vi volas danci? 

Ĉu vi volas danci sub luna lumo? 
Amuziĝi laŭ la ritma drumo? 

Knanjo, ĉu vi volas danci? 

Refreno: 

Ĉu vi, ĉu vi, ĉu vi, ĉu, ĉu volas vi? 

Ĉu vi, ĉu vi, ĉu vi, ĉu, ĉu volas vi? 

Ĉu vi, ĉu vi, ĉu vi, ĉu vi volas danci? 

Ĉu vi volas danci kaj preni manon? 
Ĉar dancado bonigas sanon. 

Knanjo, ĉu vi volas danci? 

Ĉu vi volas danci tiel senĉese 
Min brakumi ege karese 
Knanjo, ĉu vi volas danci? 

Refreno (2-foje) 

Ĉu vi volas danci en granda rondo 
inter homoj de la tuta mondo? 

Knanjo, ĉu vi volas danci? 

Ĉu vi volas danci sub luna lumo? 
Amuziĝi laŭ la ritma drumo? 

Knanjo, ĉu vi volas danci? 

Refreno (4-foje) 

Ĉu vi volas danci? 

Ĉu vi volas danci 

Kantu kaj lernu! — Bonvolu sendi al mi 
viajn proponojn de viaj naciaj kantoj, por ke la 
legantoj de Juna Amiko havu eblecon ekkoni 
belajn kantojn el la tuta mondo. 

Kantu kun Juna Amiko 


En Vroclavo 
oni kantis jam 
la kvaran fojon 
Esperantajn 
kantojn 

La 7-an kaj 8-an de majo 
2016 en Vroclavo, la ĉi-jara 
Kulturĉefurbo de Eŭropo, 
okazis jam la Kvara Eŭropa 
Festivalo de Esperantaj Kantoj. 

P reparis ĝin Centro de Interkultura 
Edukado en Vroclavo, Pola Esperanto- 
Asocio kaj Vroclava Centro de Pliaĝuloj. 
La festivalon patronis Mila van der Horst- 
Kolinska kaj la prezidanto de la urbo. 

Laŭ la regularo la festivalon partoprenas 
infanoj, junuloj, plenkreskuloj kaj pliaĝuloj. 
Ĉiu partoprenanto kantas du kantojn: unu 
en Esperanto, la alian en sia nacia aŭ fremda 
lingvo. Pritaksataj estas nur Esperantaj 
kantoj. La festivalo okazas ĉiujare en majo 
en du kategorioj: 1. koruso aŭ ensemblo, 2. 
solisto. 

Sabate la 7-an de majo okazis konkursa 
unua prezento en speciala lernejo por 
blinduloj. Dimanĉe la 8-an de majo okazis la 
koncerto de la premiitoj en la prestiĝa loko 
Nacia Forumo de Muziko. 

La publikon kaj la partoprenantojn dum 
la koncerto salutis la iniciatintino de la 
festivalo Malgosia Komarnicka, kiu ankaŭ 
mallonge prezentis la regularon. Akompanis 
ŝin JoMo, fama E-kantisto, kiu lerte gvidis la 
festivalon kaj fine kantis kelkajn E-kantojn. 

La festivalo havis rimarkeble pli altan 
nivelon ol la pasintaj festivaloj, kaj laĵurio 
havis tre malfacilan taskon. Substrekis tion 
la prezidantino de la festivalaĵurio, konata 
ĥorestrino Barbara Szarejko. Si estis asistata 



de profesia muzikistino kaj du esperantistoj, 
ĉar oni pritaksis muzikajn kaj ankaŭ 
lingvajn valorojn. 

La unuan premion en la kategorio “solisto ,; 
ĝis la aĝo 19 jaroj ricevis Izabela Zygadlo, kaj 
en la sama kategorio, sed en la aĝo 19 ĝis 54 
la premiojn ricevis Kazimierz Kudrynski kaj 
Mieczyslaw Nitschke. La unuan premion en 
la kategorio “koruso aŭ ensemblo” ricevis 
duetoj “AliZet” kaj Bernadeta Czarnecka kun 
Krystyna Kubicha kaj la koruso “Apasjonata”. 
La premiitoj ricevis diplomojn kaj pokalojn - 
kaj ĉiuj partoprenantoj ricevis diplomon pro 
la partopreno. 

Ĉi-jare unuafoje laĵurio aljuĝis ankaŭ 
du premiojn pro akompanado. Ricevis ilin 
Pawel Bogdala kaj Bartosz Jugo (la ĥorestro 
de la koruso “Apasjonata”). 

La festivalan unuan prezenton karak- 
terizis familia etoso, kaj dum la koncerto de 
la premiitoj la publiko ĝuis belajn kantojn 
en Esperanto kaj koncerton de JoMo, kiu 
komencis ĝin per kanto kun la premiita 
koruso “Apasjonata”. 

Sumigante la penan laboron de laĵurio, 
ĝia prezidantino Barbara Szarejko sub- 
strekis, ke ŝi estas fiera, partoprenante 
en la festivala ĵurio, certe komencos lerni 
Esperanton, kaj ke ŝi ne imagas pli bonan 
popularigon de Esperanto ol en Eŭropa 
Festivalo de Esperantaj Kantoj. 

La festivalo, precipe nun, kiam Vroclavo 
estas la Kulturĉefurbo de Eŭropo 2016, bone 
fruktis. Ni invitas partopreni en la sekva 
jubilea Kvina Eŭropa Festivalo de Esperantaj 
Kantoj, kiu okazos en Vroclavo la 21-an kaj la 
22-an de majo 2017. Malgosia Komarnicka 


Vizitu nian Ipernity-paĝaron por vidi pli da fotoj! 

Legu kaj ĝuu 



Rubrikestro: 


Maigosia Komarnicka, 
ul. Kilinskiego 14/3, 
PL-59-300 Lubin, 
Pollando, rete: 
malgosia. 
junaamiko@gmail.com 



La 21-a Monda 
Tago de la Libro 
kaj Aŭtoraj Rajtoj 

La 23-a de aprilo estas grava dato. 
En tiu tago en la tuta mondo oni 
festas Mondan Tagon de la Libro 
kaj Aŭtoraj Rajtoj. Ĉi-jare ĝi estas 
escepte festa, ĉar oni celebras 
ankaŭ 400-an datrevenon de la 
morto de Vilhelmo Ŝekspiro kaj 
Miquel de Cervantes (Cervanto), 
kiuj estas protektantoj de la festo. 
Tiuj du elstaraj verkistoj forpasis 
la 23-an de aprilo 1616. 

a ideo de tiu bela festo naskiĝis en 
Katalunio, en Valencio en 1926, kaj 
ĝia kreinto estas hispana eldonisto 
Vicente Clavel Andres. Nur en 1995 en 
Parizo la Ĝenerala Konferenco de Unesko 
proklamis la tagon la 23-a de aprilo kiel 
Mondan Tagon de la Libro kaj Aŭtoraj 
Rajtoj. Unesko decidis ankaŭ krei titolon 
Tutmonda Ĉefurbo de la Libro. La titolon 
oni atribuas al iu urbo kiel agnoskon de 
la kvalito de ĝiaj kulturaj programoj kaj 
pro la disvastigo de legado de libroj kaj 
eldoneja industrio. 

Madrido estis la unua urbo, kiu ricevis ĉi 
tiun titolon. Ĉi-jare la pola urbo Vroclavo 


(pole Wroctaw) fariĝis la Tutmonda 
Ĉefurbo de la Libro. 

Ni legu, multe ni legu kaj ĉiam memoru 
saĝajn vortojn de Cicerono: “Legado 
disvolvas menson de junularo, rejunigas 
karakteron de maljunulo, nobligas dum 
momentoj de prospero, donas helpon kaj 
gajigon en kontraŭaĵoj.” 

Klubo 

de bona libro 

L a Biblioteko de Juna Amiko por 

junuloj kaj infanoj kreskas dank' al 
viaj proponoj. Bonvolu sendi viajn 
proponojn pri libroj, kiuj montras pozitivajn 
valorojn (ekzemple toleremon, amikecon, 
apogon al malpli fortaj homoj), helpas 
kompreni vin mem kaj aliajn, kaj ebligas 
adaptiĝi al nia iom malgaja realeco. La 
proponojn kun la titolo, aŭtoro kaj mallonga 
rekomendo sendu al la supra adreso, 
aldonante: Biblioteko de Juna Amiko. 

Rekomendo 

P or la Biblioteko de JunaAmiko ĉifoje 
mi faros escepton, priskribante 
mallonge biografiojn de Ŝekspiro kaj 
Cervanto. Samtempe mi rekomendas iliajn 
librojn, kiujn vi trovos en ĉiuj bibliotekoj 
de la mondo. La librojn elektu mem. Plej 
bone estas viziti bibliotekon en via urbo kaj 
peti la librojn de tiuj aŭtoroj. Bibliotekistoj 
proponos al vi taŭgajn verkojn por via aĝo. 

Vilhelmo Ŝekspiro 

estas angla poeto kaj 
dramverkisto kaj la plej 
bona verkisto de la angla 
lingvo. Liaj verkoj estas 
tradukitaj al multaj 
lingvoj, kaj oni ludas ilin 
pli ofte kiel teatraĵojn. Liaj 
fruaj verkoj estis komedioj 
(ekz. Kiel plaĉas al vi, Fino bona ĉio bona, 
Multa bruo pri nenio ) kaj historiaj ludoj ; 
kaj nur poste li komencis skribi tragediojn 
(ekz. Hamleto, Makbeto, La reĝo Leaf). Liaj 
teatraĵoj pruvas bonegan konon de la lingvo 
kaj profundan komprenon de la homa psiko. 
Li estis fama jam dum sia vivo, ĉar multaj 
liaj verkoj estis ankaŭ tiam publikigitaj. 
Hodiaŭ li estas konsiderata unu el la plej 
bonaj poetoj kaj dramverkistoj de la mondo. 


□ Miquel de Cervantes, 
Cervanto, estis hispana 
verkisto. Li estas tut- 
monde konata kaj fama 
kiel aŭtoro de la fama 
verko La inĝenia kavaliro 
Don Kiĥoto el Manĉo. La 
verko estas la plej multe 
eldonita kaj tradukita 
libro en la homa historio (superita nur de 
la Biblio). Cervantes estas konsiderata la 
plej grava aŭtoro en la hispana lingvo - oni 
diras “la lingvo de Cervantes”. Por diskonigi 
la hispanajn lingvon kaj kulturon en la jaro 
1991, oni fondis la Instituton Cervantes. La 
23-an de aprilo ĉiujare la reĝo de Hispanio 
enmanigas la plej gravan literaturan 
premion, la Premion Cervantes, al aŭtoro 
de hispanlingva verko. 



Ekkonu mian landon 
pere de ĝiaj legendoj 

Konkurso ne nur por junaj legantoj 


Ĉi-numere ni vizitos Argentinon, 
belan landon en Suda Ameriko. 
ĉi estas la patrujo de Alejandro 
Cossavella, argentinano, kantisto, 
esperantisto, nun volontulo 
loĝanta en, laŭ mi, la plej 
bela loko en la mondo, 
en Bona Espero (Brazilo). 

Li helpis al mi prepari 
informojn pri sia lando. 

U nue per kelkaj informoj 
konatiĝu kun la patrujo 
de Alejandro. Klopodu 
trovi la menciitajn lokojn sur la 
mapo, kaj poste faru konkursajn 
taskojn. 


Kio allogus min en Argentino? 

Argentino oficiale nomiĝas Argentina 
Respubliko, kaj estas konstituciigita kiel 
federacio de 23 provincoj kun aŭtonoma 
urbo, la ĉefurbo Bonaero (hispane Buenos 
Aires). Argentino estas la dua plej granda 
lando en Suda Ameriko kaj la oka en la 

mondo. Ĝi situas inter la montoj 
Andoj (okcidente) kaj la oceano 
Atlantiko (oriente). 

Argentino estas la naŭa lando 
kun la plej grandaj naturaj 
riĉo kaj biodiverseco laŭ la 
Monda Fonduso por Sovaĝa 
Vivo (WWF). Oni distingas tri 
grandajn geografiajn areojn: 

Ebenaĵoj (la centra kaj norda 
zonoj): En la nordo estas densa 
vegetaĵaro, arbara aŭ ĝangala 

sektoro, kiu miksiĝas kun aliaj etendaj 
zonoj de terenoj kun palmarboj kaj 
herbejoj. En la centro de la lando troviĝas 
la pampa ebenaĵo. Tie oni povas admiri 
la unikajn geografiajn elementojn, kiuj 
rompas la monotonecon de la pejzaĝo, kaj 
estas restoj de tre antikva montaro. 

Altebenaĵoj (la suda zono): En tiu 
regiono troviĝas Patagonio, kiu estas 
etenda zono de altebenaĵoj kaj montetaroj 
formiĝintaj dum praerao Antaŭkambrio. 
Gravaj provincoj estas Rio Negro, Ĉubutio, 
Neŭkeno, Fajrolando kaj Santa Cruz. 

Montaroj (la okcidenta zono); Ĉi tie 
gravan rolon ludas la regiono Kujo, 
kie hegemonias montara reliefo kun 
malabunda vegetaĵaro. 

En 2011 la akvofaloj de Iguacuo (en 
la provinco Misiones) estis proklamitaj 
kiel unu el la sep naturaj mirindaĵoj de la 
mondo. 

Klimato: en Argentino ĝi estas ĝenerale 
modera. ĉi ŝanĝiĝas de subarkta en la sudo 
ĝis subtropika en la nordo. La rekorde 
alta, plus 49,1°C, kaj malalta, minus 32°C, 
temperaturoj de Suda Ameriko estis 
registritaj en Argentino. 

Historio: La inkaa imperio invadis nord- 
orientan Argentinon kaj nomadaj triboj 
enloĝis la centrajn kaj la sudajn regionojn. 
De 1516 komenciĝis periodo, dum kiu 
eŭropaj esplorantoj venis al Argentino. 

Tiel do la nuna loĝantaro de Argentino 
estas antaŭa miksaĵo inter hispanoj 
kaj indiĝenoj (kolonia periodo), granda 
ondo de enmigrintaj laboristoj, italoj kaj 
hispanoj, kaj postmilitaj, ĉefe eŭropaj 
enmigrintoj. Argentino estas konsiderata 
kiel enmigra lando, tio estas socio kiu 
estis influita de unu aŭ pluraj enmigraj 
periodoj. La hispana lingvo en Argentino 
estas la ununura lingvo uzata en la publika 
administrado ŝtatnivele, kvankam neniu 
leĝa regulo estis deklarinta ĝin oficiala. 

Ekonomio: Argentino, post Brazilo, 
estas la dua plej granda ekonomia potenco 
de Suda Ameriko. ĉi estas unu el la ĉefaj 
produktantoj de sojo, sunfloro, matea 


herbo, citronoj kaj soj-oleo, kaj la dua el 
la ĉefaj produktantoj de mielo kaj pomoj 
en la mondo. ĉi estas unu el la ĉefaj 
eksportantoj de la plej bonkvalita viando 
en la mondo. En Latinameriko ĝi estas la 
plej granda produktanto de tritiko kaj lano 
kaj ankaŭ vino. 

Dank 7 al granda riĉo kaj vario de krud- 
materialoj la argentina ekonomio profitas 
iĝante en la lasta kvarono de la 20-a 
jarcento unu el la dinamike disvolviĝantaj 
landoj. 

La plej granda koncentro de mineraloj 
de plumbo kaj zinko en Suda Ameriko 
estas en Argentino, en Aguilar, en la 
provinco Jujuy, kaj unu el la plej grandaj 
trovejoj por elfosado de oro kaj kupro 
en Latinameriko troviĝas en la provinco 
Katamarko. Argentino estas ankaŭ 
posedanto de la tria plej granda gas- 
trovejo sur nia planedo. 

Argentino havas grandajn turismajn 
allogaĵojn, kaj pro tio ĝi estas unu el 
la ŝatataj landoj de eksterlandaj kaj 
enlandaj turistoj. Plej ofte estas vizitata la 
ĉefurbo, Bonaero, la urbo kun ampleksa 
infrastrukturo, kun grandaj allogaĵoj pro 
siaj variaj kulturaj, kuirartaj kaj distraj 
proponoj. Alia grava centro de turisma 
allogeco estas la akvofalo Iguacuo en la 
provinco Misiones. Se oni ŝatas praktiki 
montgrimpadon, oni povas viziti la Sierras 
de Cordoba, Bariloche kaj Las Lenas. 

Nepre oni ankaŭ vizitu la Provincan 
Parkon Ischigualasto (“Valle de la Luna”, 
Lunvalo). Tie estas protektita areo, kie 
videblas la tuta praperiodo Triaso, en la 
jaro 2000 deklarita Monda Heredaĵo fare 
de la Unesko. Unu el la ĉefaj allogaĵoj de 
Argentina Patagonio estas glaĉeroj. La plej 
konata estas la glaĉero Perito Moreno. 

La areo de la patagoniaj glacikampoj 
kaj glaĉeroj estas natura trezoro, kaj ĝi 
estis deklarita Monda Heredaĵo fare de 
Unesko en 1981. Lastatempe tre moda 
estas vina turismo en la provincoj San 
Juan kaj Mendoza, por surloke gustumi 
la argentinajn vinojn. En la provinco 

Ĉubutio ni povas admiri belegan zonon 
de la duoninsulo Valdes, en kiu kuniĝas 
la atlantika marbordo kaj Argentina 
Patagonio. ĉi estas areo deklarita Monda 
Heredaĵo fare de Unesko. 

Kulturo: La argentina kulturo estas 
markita de la multetna kaj multkultura 
karaktero de siaj loĝantoj. Tiu miksaĵo 
de la popolo el enmigrintoj de diversaj 
eŭropaj landoj estas bone videbla en ŝerca 
esprimo de Jorge Luis Borges, kiu siajn 
samlandanojn nomas: “italoj, kiuj parolas 
hispane, opinias sin angloj kaj kredas, ke 
vivas en Parizo”. 

La danco tango estas kultura fenomeno 
kaj ĝi famigis Argentinon. 

Kuirarto: Argentinaj kulinaraj 
kutimoj devenas de la tradicia indiana 
kuirarto. Argentinanoj plej ofte manĝas 
viandon, precipe bovaĵon, preparante 
ĝin diversmaniere: bife de lomo, chuleta, 
matambre, czyvacio. Argentinanoj ŝategas 
rostitan manĝaĵon, kaj tial ili plej ofte 
preparas rostitan viandon, kiu nomiĝas 
asado. Vizitante restoraciojn valoras ankaŭ 
gustumi perfekte preparitajn maraĵojn - 
frutti di mare, marfruktojn. La argentina 
manĝaĵo bele odoras, ĉar argentinanoj 
ŝategas uzi spicaĵojn, herbojn kaj olivoleon. 
Tiuj, kiuj ŝatas dolĉaĵojn, devas gustumi 
pastelles (ravioloj kun dolĉa farĉo), alfajores 
(biskotaj kuketoj kun karamelo, batita 
kremo kaj nigra ĉokolado), dulce de leche 
(hispana karamela pudingo) kaj ankaŭ queso 
con dolce (dika plastro de fromaĝo kun 
cidonia kaj patata ĵeleoj (el dolĉaj terpomoj). 


Unu el la plej ŝatataj vinoj de argentinanoj 
estas Lo Tengo Torrontes, kiu havas 
nekutiman frukto-floran aromon. Tamen la 
plej populara trinkaĵo estas la tizano mateo 
yerba mate. ĉi estas farita el matea herbo, 
kaj oni preparas ĝin laŭ speciala rito. 

Esperanto en Argentino 

Argentina Esperanto-Ligo ekestis en 
1941, kaj jam en 1946 ĝi fariĝis Landa 
Asocio de UEA. En 1966 estis fondita Juna 
Esperantistaro Argentina, kiu fariĝis 
junulara sekcio de Argentina Esperanto- 
Ligo, kaj la saman jaron ankaŭ landa 
sekcio de Tutmonda Esperantista Junulara 
Organizo (TEJO). En 2014 en Bonaero 
okazis la 99-a Universala Kongreso (UK). 

Legendo 

Laŭ kelkaj historiistoj la nomo Argentino 
devenas el la latina lingvo argentum, 
kio signifas arĝenton. La nomo de la 
lando estas aktive uzata ekde 1612. 

Tiam ĝi aperis en la libro Historia del 
descubrimiento, poblacion y conguista 
del Rio de la Plata (Historio pri la trovo, 
loĝiĝo kaj konkero de Rio de la Plata), kiun 
verkis Ruy Diaz de Guzman. En tiu libro la 
teritorio de la nuna Argentino estis nomata 
Tierra Argentina, do arĝenta teritorio. 

Tralegu legendojn, kaj dank ; al ili vi 
ekscios, kial oni devas ĝustatempe viziti la 
kvartalon Griza Anĝelo, sed ankaŭ pri tio, 
kiamaniere la floro de Ceibo fariĝis la nacia 
floro de Argentino. 

Legendo de la du stratoj 

En la kvartalo de la Griza Anĝelo 
ekzistas du stratoj. Neniu scias, kie ili 
estas, sed oni asertas, ke temas pri la 
stratoj de la Vivo kaj la Morto. Verŝajne 
ili paralelas kaj neniam devus renkontiĝi, 
sed, en iu specifa tago, en dato konata de 
neniu, ili sekrete rendevuas kaj estigas 
magian stratangulon. En tiu stratangulo 
staras karmin-ruĝa poŝtkesto. En ĝi 
troviĝas mil leteroj. En unu el la kovertoj 
kuŝas blua papero, kaj en ĝi legeblas unu 
vorto, nur unu, skribita kun subtila inko. 
En tiu vorto kondensiĝas la scio de la tuta 
Universo. En la aliaj kovertoj troviĝas aliaj 
vortoj, sed ili estas vortoj falsaj, kiuj nur 
utilas por trompi kaj konfuzi 
la homojn. Oni devas trafi la 
straton kaj esti kapabla tion 
fari en la ĝusta tago kaj preciza 
horo, se oni deziras trovi la 
sekretan stratangulon. Oni 
devas malfermi la poŝtkeston, 
kaj diveni, kiu el la mil leteroj 
estas la vera. Estas malfacile. La 
sentivaj homoj de nia kvartalo 
tion scias. Ili ankaŭ scias, ke 
eĉ havante la superban sorton 
trovi la stratangulon kaj la 
leteron, ili ne povus legi la vorton, ĉar la 
inko forviŝiĝas antaŭ lumo. Ili ankaŭ scias, 
ke plej probable la vorto signifos por ili 
nenion, sed, tagon post tago, nokton post 
nokto, la gejunuloj iras kaj reiras tra la 
stratoj de la kvartalo, serĉante la sekretan 
stratangulon. 

Legendo de la floro de ceibo 

Antaŭ la alveno de la eŭropanoj al 
Ameriko, en la tribo Guayaqui (Guaĵaki’) 
vivis junulino, kiu tiom amis sian teron, 
ke ŝi kutimis promenadi tra la arbaroj, 
parolante kun la bestoj kaj la floroj. Ŝi 
nomiĝis Anahi (Anai’), kaj kantis tiel bele, 
ke kiam ŝia voĉo aŭdiĝis, la birdoj silentis. 

Iun tagon sur la rivero aperis strangaj 
homoj kun pafiloj kaj ĉevaloj. Ili venis 
por batali, por konkeri. La tribo de Anahi 


decidis defendi sian teron, malgraŭ la 
teruro, kiun la homoj sentis antaŭ la 
sovaĝaj nekonatoj. Ili klopodis dum 
semajnoj, sed iom post iom ili estis 
forpelitaj de siaj arbaroj, riveroj kaj domoj. 

Anahi, eĉ estante juna, luktis kiel la 
plej bravaj. Ŝi ne plu kantis, sed kriegis 
venĝovortojn por kuraĝigi la virojn kaj 
virinojn de la tribo. Sed ankaŭ ŝi iam 
estis kaptita. Jam en la kampadejo de la 
konkerintoj iun nokton ŝi sukcesis bati 
gardiston kaj fuĝi. Tamen ŝi baldaŭ estis 
rekaptita kaj kondamnita al bruliĝo pro 
tio, ke la gardisto, kiun ŝi estis batinta, 
aperis morta, kaj la soldatoj suspektis, ke 
ŝi estas sorĉistino, ĉar ŝi kapablis mortbati 
soldaton, estante tiom delikata 
knabino. 

Kiam la fajro ekbrulis, 
ĝi komencis ĉirkaŭbraki la 
junulinon, sed ŝi, meze de 
la flamoj, anstataŭ ĝemi, 
komencis kanti, petante al Dio 
por sia tero, por sia tribo, por la 
arbaroj kaj la riveroj. 

Ŝia voĉo atingis la ĉielon 
kaj, je la sunleviĝo, ŝia korpo 
estis transformiĝinta al fortika 
trunko de belega arbo, de kies 
branĉoj pendis faskoj de ruĝaj floroj, tiel 
ruĝaj, kiel la flamoj konsumintaj ŝian 
korpon. Tiuj floroj fariĝis simboloj de ŝia 
kuraĝo kaj la kapablo elteni suferon. 

La 23-an de decembro 1942 la floro de 
Ceibo estis deklarita la nacia floro de 
Argentino. 

La konkursa tasko 

Provu ilustri la legendojn, kiujn elektis 
por vi Alejandro Cossavella. 

La konkursan taskon bonvolu sendi 
kun viaj nomo, adreso kaj indiko 
'Konkurso - legendo 7 ĝis la 30-a de junio 
2016 al la adreso Centrum Edukacji 
Mi^dzykulturowej, ulica Legnicka 65, 

PL 54-206 WrocIaw, Polska/Pollando. 

La valorajn premiojn donacos la Centro 
de Interkultura Edukado en Vroclavo. 

La interreta paĝaro IDEO 


Saluton, karaj legantoj! 

Nia rubriko jam prezentis (vidu la 
numeron 1/2016), ke Interkultura 
Mondo decidis lanĉi serion de 
artikoloj, dediĉitajn al la paĝaro 
IDEO, www.noos.ch/ideo . 

i-numere ni detale rakontos pri 
la materialoj, kiujn eblas kaj 
necesas konsideri kiel la plej 
gravaj kaj la plej fundamentaj ne nur 
por la paĝaro, sed por la interkultura 
komunikado ĝenerale. 

Nia rubriko nomiĝas “Interkultura 
Mondo ,; kaj prezentas diversajn tiuspecajn 
eventojn, projektojn, spertojn ktp. Sed 
kion signifas la nomo “Interkulturo” 
ĝenerale? Mi provis serĉi la difinon de tiu 
nocio tra la Interreto kaj evidentiĝas jeno. 
Malgraŭ diversaj detaloj la ĉefa senco 
ĉie estas la sama: ĝi nepre inkluzivas 
interagon de kulturoj. Kaj plejparte ĝi 
realiĝas en interago de homoj. Sed sur 
kiuj principoj, reguloj, postuloj baziĝas 
tiu interagado? Kion necesas konsideri, 
pri kio ne forgesi? Kiuj riskoj, embarasoj 
renkontas homojn sur tiu vojo? Pri tiuj 
gravaj, bazaj aferoj oni interparolis en 
Kvinpetalo (Francio) maje 2012 dum la 
renkontiĝo de Grundtvig-projekto. 

Kiel sciate, Nikolaj Frederik Severin 
Grundtvig estis dana pastro, verkisto 
kaj filozofo, iniciatinto de la tiel nomataj 
popolaj universitatoj, pioniro pri la 

movado por konstanta lernado. Kadre 
de Eŭropa Unio oni realigas Grundtvig- 
programon, kies celo estas disponigi 
al plenkreskuloj eblojn studi dum la 
tuta vivo. Fakte tiu principo - lernado 
dum la tuta vivo - nun iĝas unu el la 
bazaj principoj de moderna edukado. La 
Esperanto-komunumo ankaŭ akceptas 
tiun principon kaj realigas proprajn 
projektojn, ligitajn kun la sama temo. 

Laŭ la iniciato de Esperanto-France 
komenciĝis la projekto “Edukado al 
Interkulturo”. Partoprenis ĝin kvar 
Esperanto-asocioj: Esperanto-France, Svisa 
Esperanto-Societo, Germana Esperanto- 
Asocio kaj Kataluna Esperanto-Asocio. La 
projekto estas kunordigata de Svislando. 
ĉi startis en julio 2011 kaj finiĝis 
sammonate en 2013. Laŭ la opinioj de la 
partoprenintoj “Edukado al Interkulturo” 
reprezentas veran defion por Eŭropo. 

La fina celo de tiu projekto estis kreo 
de retpaĝaro por interkultura edukado, 
kiu proponus rimedojn al la Esperanto- 

movado, same kiel ekstere por pli taŭga 
interkultura komunikado. La enhavo 
de la retejo estas nun en kvar lingvoj: 
Esperanto, franca, germana kaj kataluna. 

Kadre de la projekto okazis kelkaj 
staĝoj. Unu okazis en Kvinpetalo. La 
internacia grupo pridiskutis bazajn 
principojn de interkultura komunikado. 
La partoprenantoj sekvis aŭtoritatajn 
aŭtorojn pri tiu temo David Pinto 
kaj Geert Hofstede. Jen kiel li difinas 
kulturon: “La tuto de valoroj kaj normoj 
kiuj konstituas la gvidilon por la pensado 
kaj agado”. Ĉiu popolo havas proprajn 
kulturon, kutimojn, morojn. Normoj kaj 
valoroj malsamas en diversaj kulturoj. 
Sekve ankaŭ la komunikadmaniero 
malsamas en la mondo. Kulturaj 
diferencoj kaŭzas diferencojn en la 
komunikado. Kiel sekvon en internaciaj 
grupoj oni povas konstati laŭ la deveno 
de la partoprenantoj malsamajn reagojn 
kaze de konflikto aŭ organiza problemo. 
Krome, homoj tre facile alvenas al 
stereotipoj, inkluzive rilatojn al diversaj 
naciaj trajtoj. Tio ofte malfaciligas 
interkomprenon kaj interkomunikadon. 
Eĉ la sama lingvo ne necese implicas 
la saman kulturon. Ekzemple flandroj 
kaj nederlandanoj, kiuj kundividas la 

saman lingvon, havas sufiĉe malsamajn 
kulturojn. 

Ni, esperantistoj, havas unu lingvon, 
sed apartenas al malsamaj kulturoj. Tial 
niaj referenckadroj ne samas. Mankas al 
ni komuna referenckadro por bone kaj 
klare komuniki. Ni devas normigi niajn 
valorojn ankaŭ pri nelingva komunikado. 
ĉenerale en interkultura komunikado 
referenckadro malsamas. Oni ofte 
grupiĝas laŭ sia propra referenckadro 
(ekzemple: turistoj en eksterlando...). 
Adaptiĝo al tiu kadro estas petata al 
novuloj en asocioj, al enmigrintoj, sed 
la normoj ofte estas neevidentaj. Ne ĉiuj 
normoj estas klare difinitaj, ofte ili estas 
nur subkomprenataj. 

Komunikado malfacilas, ĉar oni devas 
demandi sin: kion mi vere diras, kaj kion 
komprenas/pensas la alia? Samas por 
la respondo. Vera komunikado okazas, 
kiam la demando kaj la respondo estas 
komprenataj kiel ili volis esti esprimataj. 
En Esperanto-movado ni havas lingvon, 
sed ne normojn por komuniki. Por 
ke la komunikado estu efika inter 
esperantistoj, oni ne devas timi esti tre 
klara, foje pli klara ol ĝentila, sed ankaŭ 
konscii pri la aliaj kutimoj. Ni estu “veraj”! 
Tio estas la ĉefa postulo de interkultura 
komunikado. La partoprenintoj difinis 
jenajn kondiĉojn por efika komunikado: 

Teknikaj: kompreni la lingvon, bone 
prononci, uzi bonregulitan mikrofonon. 

Kognaj: Intelektaj kondiĉoj por 
kompreni. Kono de la faktoj. 

Interpretaj: serĉo, metaforo. Oni devas 

doni saman signifon al la vortoj. Vortoj 
povas havi malsaman kuntekston. Vortoj 
povas havi malsaman forton en diversaj 
kulturoj, kaj tiel oni serĉas kaj riskas esti 
malbone komprenata. 

Emociaj: gestoj, tabuoj. La korpa 
sinteno, la gestoj tre gravas. Sed ilia 
interpreto malfacilas. Tial preferindas 
ne tro uzi gestojn por komuniki. 

Gravas ankaŭ esprimo de vizaĝo. Oni 
devas konscii pri tio. Por interkultura 
komunikado necesas atenti pri okul- 
kontaktoj, proksimeco (distanco) 
de homoj. Gravas ankaŭ konsideri 
diferencojn inter eksplicaj kaj implicaj 
kulturoj. Tre endas, certe, etiketo. 

Detale la partoprenintoj pridiskutis 
ankaŭ sekvajn aspektojn de la temo: 
koncepton de homo, rilaton al la mondo, 
al la naturo, personajn rilatojn, aktivecon, 
tempon, spacon, fazojn en kultura 
ŝoko, bazajn trajtojn de homa socio, 
dimensiojn en kulturaj diferencoj (laŭ 
Geert Hofstede), kulturajn valorojn en 
komunikado, diversajn manierojn de 
komunikado. Ili precizigis la normojn kaj 
valorojn de socio kaj esploris la kondiĉojn 
por bona komunikado. Pridiskutinte 
diversflanke kaj diversaspekte propo- 
nitajn temojn, la partoprenintoj de la 
projekto rezulte ellaboris tri paŝojn por 
bona interkultura komunikado, tri paŝojn 

por sukcese vivi kun kulturaj diferencoj: 

1. Konstato kaj konsciiĝo pri la 
diferencoj: ekkoni la normojn kaj la 
valorojn de sia propra kulturo, same kiel 
tiujn de la aliaj. 

2. Demandoj, interesiĝo pri la diferencoj: 
ekzemple apartigi opiniojn pri faktoj. 

3. Difino de la propra pozicio: ekzemple 
difini limojn. 

Sekvante tiujn konsilojn, ĉiu homo 
sukcesos en internacia kaj interkultura 
komunikado. Ja en Esperantujo ni havas 
la ŝancon, ke ne jam estas kulturo pri 
komunikado, do oni povas konstrui 
ĝin. Des pli ke nia internacia lingvo 
Esperanto disponigas unikan ŝancon por 
tio. Do, ĉiuj, kiuj volas ekscii pli pri vera 
interkultura komunikado kaj kontroli 
kaj trejni sin en ĝi, vizitu la paĝaron 
IDEO www.noos.ch/ideo\ kaj partoprenu 
Esperanto-projektojn por plie disvastigi 
vere interkulturan lingvon Esperanto! 

La artikolo estas kompilita laŭ la 
materialoj de la paĝaro IDEO. 



Edukaj aktivecoj 
La Jsatata man§p g 

Kunlaborema ludado 

Pokero de La Vlvo ibm 

La paraSuto m,\' uvjim 

Rapidega evoluo 

Kiam mi estis 14-jara, mi iris regule viziti 
najbarinon, kiu ne povis mem skribi leteron. 


/v 

i suferis je reŭmato, 
kaj tiu malsano 
misformigis ŝiajn 
manojn. Konsekvence ŝi 
ne plu povis teni skribilon. 
Ŝi diktis al mi leterojn por 
siaj amikoj. “Kara amikino! 
Denove mi povas skribi al 
vi per la helpo de knabino 
Mireille. Mi dankas, ke 
vi vizitis min pasintan 
semajnon. Estis plezuro 
revidi vin kaj babili kun 
vi...” Ŝi estis pli ol okdekjara. 

Ŝi rakontis al mi pri sia 
vivo. Ŝi estis telefonistino. 

Ŝi deĵoris por la tuta urbo 
Neuchatel. Ŝi havis kablojn; 
ĉiu kablo havis kondukilon 
ĉe ĉiu fino. Kiam venis 
alvoko de kuracisto, kiam 
ŝi aŭdis, ke li volis paroli 
kun iu en la hospitalo, 
ŝi devis parkere koni la 
du numerojn kaj meti 
kondukilon en la konekton 
de la kuracisto kaj la alian 
kondukilon fine de la sama 


kablo en la konekton de 
la hospitalo, kaj tiel la du 
personoj povis interparoli. 
Ŝi devis koni parkere 
ĉiujn telefonnumerojn, 
proksimume 200. Tiuj 
renkontiĝoj inter ŝi kaj 
mi okazis komence de 
la sesdekaj jaroj, sed ŝia 
laboro tia estis komence 
de la dudeka jarcento en 



la urbo Neuchatel, kiu 
havis proksimume 30 000 
loĝantojn. 

Post tiu mane farita 
laboro, por ebligi foran 
konversacion, venis alia 
tipo de telefonaparato, 
kie oni devis turni rondan 
diskon por elekti numeron. 
Oni aŭdis la klakojn en la 
momento, kiam la ronda 





disko revenis al sia starta 
loko. Tiel mi, infaneto, povis 
sekvi la klakojn, nombri 
ilin, forpreni unu, kaj mi 
povis scii, al kiu mia patro 
aŭ patrino telefonis..., 
kiam mi konis la numeron 
de iu parenco aŭ amiko. 

En tiu epoko (proks. 

1950) en Svislando ne 
estis telefonaparato en ĉiu 
familio: ofte homoj devis 
viziti najbarojn por telefoni 
per ilia aparato. 

Poste venis senkabla 
telefonaparato kun ĉemura 
aŭ surtabla bazo, poste 
satelita, komputila.... 
Nekredebla evoluo! Nun 
mi uzas “saĝan” telefonon, 
povas aliri al la Reto per ĝi, 
povas legi miajn retmesaĝojn 
aŭ malkovri ĉefurbon de 
iu lando, povas foti per ĝi, 
povas lumigi malluman 
lokon per ĝi, povas kalkuli 
per ĝi; ĝi povas rememorigi 
al mi pri rendevuo per 
sonorado, preskaŭ ĉion ĝi 
kapablas fari. Ne vere.... ĉi 
ne kuiras por mi manĝon, 
ne purigas miajn dentojn, 
ne protektas min kontraŭ 
pluvo, ne dormas por mi. 

Ne ankoraŭ... ??? 

Mireille Grosjean 

Sur la insulo Pari 

Ellitiĝo antaŭ la kvina horo post tondro- 
ŝtormega nokto, por trafi pramon de 
haveno en ĵakarto, la ĉefurbo de Indonezio. 


kaj la angla. Posstagmeze 
evidentiĝis la celo. Sur 
la insulo estas nur unu 
elementa lernejo - 
dudekkvino da lernantoj 
de ĝi kun entuziasmo kaj 
viglo ariĝis sur ŝirmita 
platformo trans la gastejo. 
Nia gvidanto parolis al ili, 
aktivigis ilin prepare al 
la disdono de libroj, laŭ la 
klasniveloj de unuopuloj. 
Tre rapide ili pretis ĥore 
respondi al instigoj; ili 
ricevis bazajn informojn pri 
Esperanto, kaj preskaŭ tuj 
kriis ‘Salutonf kaj ‘DankonP 
Ĉiu foriris, kun du-tri libroj, 
kiuj estis novaj por ili. 

Insula ambulanco 

Neniu aŭto rajtas 
trafiki sur la eta insulo, 
la pavimitaj vojoj 
konvenas nur por pied" 
irantoj, biciklistoj kaj 


ĵakarto), kun admirinde 
varma temperaturo. 

Eblis facile naĝi ĝis du-tri 
proksimaj insuloj. Loĝigo 
en du domoj, unu por viroj, 
unu por virinoj, serio da 
matracoj planke. 

Disdono de libroj 

La esperantistoj kun- 
portis tri plenajn skatolojn 
da libroj en la indonezia 


P rameto por eble cent 
pasaĝeroj kun suba 
kaj supra ferdekoj. 
Apud ĵakarta troviĝas 
milo da insuletoj. Post 90 
minutoj ni atingis la celon - 
insulon Pari. Klare, la pramo 
pluiros al aliaj insuloj, 
ĉar multaj restis, krome 
duonblokis la trapasadon 
sakegoj da rizo, 25-litraj 
akvoboteloj kaj centoj da 
etikeditaj skatoloj, kies 
enhavo estis nedivenebla. 
Indonezie, la insula nomo 
‘Pari’ signifas 'rajo'. Feliĉe 
tiuj ne vidiĝis, krom en la 
bonveniga afiŝo. 

Post alveno restis du 
horoj ĝis la instaliĝhoro en 
la gastejo, do la esperantista 
grupo (dudekkvino el seso 
da landoj) lasis pakaĵojn kaj 
iris naĝi en la ŝirmita flanko 
de la insulo. Bele pura akvo 
(malkiel en la haveno de 

motorcikletoj (kun 1 kaj 4 pasaĝeroj). 

Post disiĝo de la lernejanoj alvenis tre 
brua motorcikla veturilo. La antaŭo 
estas iom bela motorciklo, la malantaŭo 
havas du radojn kaj platan transportejon 
kun nealtaj murvandoj. Bedaŭrinde 
sonkvietigilo kaj katalizilo estis taksitaj 
malpravigeblaj luksaĵoj. Mi imagis ĝian 
celon eble transporti turistojn. Sed subite 
de malantaŭ la gastejo venis mezaĝa virino 
sur brankardo, sekvata de dudeko da 
adiaŭantoj. Ŝi estis levita sur la platejon, oni 
levis knabeton tien, por ke li sidu apud ŝi kaj 
kuniru. Inter tiuj adiaŭantoj kelkaj ploretis. 
Kun bru-tumulto foriris la ambulanco cele 
al la haveno. Bazajn medicinajn helpojn oni 
verŝajne atingas sur la insulo, sed io ajn pli 
grava devas esti traktita en la ĉefurbo. 


20 minutojn poste la bru-triciklo konigis 
sian revenon jam de duona kilometro. 
Ĉi-foje ĝi transportis dudekon da starantaj 
infanoj. Pruviĝis poste, ke ĝi estas mult- 
funkcia veturilo, ĝi transportis nin (po 
ses) al la okcidenta fino de la insulo por 
vidi la sunsubiron - temis pri 15-minuta 
vojaĝo. Aliaj uzis disponigitajn biciklojn, 
aŭ promenis ĝis oceanografia centro. Mi 
povas atesti, ke la paciento ne ĝuis aparte 
glatan vojon - nek kvietan, nek senfuman. 
Oni uzas tion, kion oni havas. 

Mirinda eta vilaĝo sur forte turisma 
insuleto, kie oni pergajnas la vivon 
per servado al turistoj kaj sportemuloj 
(plonĝistoj precipe), aŭ per fiŝkaptado. 

Stefan MacGill, sur la insulo Pari, 
la 20-an de marto je 20:55h 

Renee Triolle 


Tion inventis infanoj aŭ junuloj 


Ofte inventaĵo estas hazarda 
eltrovaĵo. Kelkfoje sciencistoj 
longe pripensas por atingi ion; 
alifoje, pro hazardo io nova 
aperas kaj iĝas uzebla de la 
aliaj. Jen kelkaj aĵoj, kiujn vi 
konas. Sed ĉu vi scias, ke ilin 
elpensis infanoj aŭ junuloj? 



Orelkovriloj: ĉar li ne ŝatis 
surmeti ĉapon por protekti 
sin kontraŭ malvarmo, 
Chester Greenwood /Ĉester 
Grinvud/ serĉis alian solvon, 
kaj elpensis varmajn orelkovrilojn en 
1873, kiam li estis 15-jara. Ĉu vi scias, ke 
80% de la korpa varmo eliras el la kapo? 
Sekve, vintre ne protestu surmeti ĉapon 
aŭ orelkovrilojn! Dum sia longa vivo (1855- 
1937) li ankaŭ inventis teujon, alumet- 
skatolon, dentobroson. 

Glaciaĵo sur bastono: en 1905, 

■ : kiam li estas 11-jara, Franck 

Epperson /Frank Eperson/ 
forgesis sur la balkono glason 
da limonado kun bastono. 
Malvarmis dum la nokto... - kaj matene li 
malkovris frostigitan sukeraĵon. Jen nova 
frandaĵo, malmultekosta kaj varia. Vi certe 
ŝatas mem prepari kaj poste gustumi ĝin. 

Saltotabulo: nur 16-jara, John 
Nissen el metala armea lito 
kaj kaŭĉuko elpensis tiun 
ludilon. Vi ne mem konstruas, 
sed aĉetas tian, se vi havas 
grandan ĝardenon, aŭ uzas la publikajn 
saltotabulojn. Ju pli energie vi saltos, des 
pli alten la risortoj elĵetos vin. Iuj kapablas 
fari komplikajn saltojn antaŭ ol fali. 



Naĝil-ŝuoj: se vi ŝatas naĝi, 
vi scias, ke kun naĝil- 
ŝuoj vi pli rapidos. Tion 
inventis en 1718 la konata 
Benjamin Franklin. Li 
prenis gantojn kaj paletrojn, kaj kunmetis 
“ŝuojn”, observinte anasojn aŭ samtipajn 
birdojn. Kiam li estis 15-jara, li konstruis 
lulseĝon. Sed tiu verkinto de la Deklaracio 
pri Sendependiĝo de Usono kaj ministro 
estas ĉefe konata pro invento de fulmo- 
ŝirmilo, kiu staras sur la tegmento de 
altaj konstruaĵoj kaj altiras fulmon. Ĉu vi 
scias, ke li inventis ankaŭ okulvitrojn kun 
duobla fokuso kaj hejtolignofornon kun 
kontrolita brulo? 

Neĝveturilo: loĝante en 
Kanado kaj laborante 
en aŭtoriparejo, Josef- 
Armand Bombardier 
/Ĵozef-Arman Bonbardje/ 
estis 15-jara, kiam en 1922 li elpensis 
veturilon, kiu povas veturi sur neĝo. 
Surbaze de malnova Ford-kamiono kun 
aldonaj glitiloj, li konstruis veturilon, kiu 
ebligis rapidi sur neĝo kaj savi multajn 
homojn. 

Sed inter ĉiuj 
inventaĵoj, premio iras 
al Louis Braille 
/Lui Braj /(1809-1852), 
kiu inventis alfabeton 
por blinduloj. Li mem 
blindiĝis, kiam li kiel 5-jarulo ludis en la 
laborejo de sia patro, kaj pikis sian okulon 
per kudrilego. Li esploris, kiel ebligi al 
blinduloj legi kaj skribi. Se ili ne povas uzi 
la okulojn, ili uzu la fingrojn. Per najlo li 
pikis paperon kaj kreis reliefan alfabeton, 
kiam li estis 15-jara. La sistemon Louis 
Braille plibonigis, kaj ĝi estis akceptita, 
kiam li estis nur 20-jara. 


■ 

Luiza Carol 

Into kaj Onto 

Elinja estas ludanta sola en la 
tagĉambro. Avino Marina troviĝas 
en la kuirejo, preparante la 
vespermanĝon. Fea, la pupo, estas 
vestita per mantelo kaj ĉapo kaj 
atendas en la bela sledo el "lego”- 
briketoj, kiun Elinjaĵus konstruis 
por ŝi. Sed kiu tiros la sledon? 

Ĉu Karakato, la virkato de avino 
Marina? 

N e. Karakato indigne rifuzas porti la 
rimenojn. Li malŝatas la pupon. Li 
pensas, ke Fea estas tute stulta kaj eĉ 
ronroni ne kapablas. Kial entute oni dorlotas 
pupojn? Kial li promenigu per sledo tiun 
mutan stultulinon? Ne, ne, ne. 

Elinja pripensas kion fari. Subite ŝi havas 
ideon. Sur la librobretaro, apud la libroj, 
troviĝas du brunaj porcelanaj ĉevaletoj. Avino 
Marina amas ilin, ĉar ŝi ricevis ilin de siaj 
gepatroj, antaŭ tre longe. Elinja jungas la 
ĉevaletojn al la sledo. 

“Rapidu! Rap! Rap!” - ŝi instigas ilin. 

Subite Elinja rimarkas la gladotabulon. “Jen 
kio bezonatas!” - ŝi pensas. Ŝi apogas unu 
randon de la gladotabulo al seĝo kaj la alian al 
la planko. 

“Jen deklivo por vi, ĉevaletoj! Tiele vi ja 
rapidos! Rap! Rap! Hoooo!!” 

Fulmglitas la porcelanaj ĉevaloj sur la 
gladotabulo suben. Bum! Ili kolizias kun la 
kanapo kaj frakasiĝas. Marina tuj eniras la 
ĉambron. La knabino laŭte ekploras. Marina 
metas ŝin sur la kanapon kaj demandas rapide: 
“Ĉu vi vundiĝis? Ĉu vi kontuziĝis? Ĉu vi havas 
grataĵon? Ĉu io doloras vin?” 



Ŝi ricevas neniun respondon, do ŝi diras: 
“Sidu sur la kanapo, ĝis mi ordigos ĉion.” 

Marina atente rigardas ĉirkaŭe. Ŝi rimarkas, 
ke unu el la ĉevaloj tute dispeciĝis kaj la alia 
rompis kruron. Ŝi metas la nedispecigitan 
ĉevalon sur la librobreton. Ŝi balaas la plankon, 
poste eksidas apud Elinja. 

La knabino venas sur la genuojn de Marina 
kaj singultas mallaŭte, senvorte. Ĉu ŝi 
bedaŭras, ke ŝi ne povas daŭrigi la ludon? 

Ĉu ŝi bedaŭras, ke tiom bela artaĵo frakasiĝis? 
Ĉu ŝi bedaŭras, ke ŝi ĉagrenis la avinon? 

Eble ŝi bedaŭras po iom pri ĉio ĉi? Finfine ŝi 
ekparolas: 

“Ĉu vi povos ripari la ĉevaloĵn, avinjo?” 

“Mi ne scias. Ni vidos. Ne ĉiuj malagrablaĵoj 
de la vivo estas ripareblaj...” 

Elinja ploras eĉ pli forte. 

“Ne indas plori pro aĵoj, Elinja. Aĵoj ne 
sentas doloron, ne havas sentojn...” 

“Sed foje vi diris, ke vi ja amas ĉevalojn, 
avinjo, ĉu ne?” 

“Jes... Ekzistas diversspecaj amoj. Mi ne 
amis la porcelanajn ĉevalojn sammaniere 
kiel mi amas homojn... nek kiel mi amis iun 
vivantan ĉevalidon en mia infanaĝo... 

La porcelanajn ĉevalojn mi amis kiel artaĵojn. 
Ili rememorigis min pri mia vera ĉevalido...” 

“Do, vi amis ankaŭ la porcelanajn 
ĉevalojn...” 

“Jes, certe. Artaĵoj ne estas nur aĵoj. La 
artistoj, kiuj kreis ilin, donis al ili ion el siaj 
propraj animoj. Tial ĉiuj artaĵoj igas nin pensi 
pri io, rememori pri io...” 

“Kia estis via ĉevalido?” 

“Blanka... ludema... amema... gaja...” 

“Ĉu ankaŭ Fea estas artaĵo?” 

“Jes ĵa. Ŝi ne estas nura aĵo. Tamen ŝi ne 
havas sentojn, kiel havas Karakato...” 

“Mmm!” - diras Karakato aŭdante sian 
nomon. Li eliras de sub la kanapo kaj alportas 
iun porcelaneron, kiun avino Marina tuj 
elprenas. 

“Jen! Jen ĝuste la mankanta piedo de unu el 
la ĉevaloj. Almenaŭ tiun ĉi ni ja povos ripari! 
Dankon, Karakato!” 

Elinja aplaŭdas pro ĝojo: 

“Brave, Karakato! Karulo! Kara, kara, kara 
Karakato!” 

Nun Karakato ronronas fiere en la brakoj 
de Elinja. Avino Marina atente rigardas la 
vunditan ĉevaleton. Ŝi deklaras: 

“Elinja, morgaŭ posttagmeze ni rehavos 
ambaŭ ĉevalojn.” 

“Ĉu ambaŭ?” 

“Jes. Ili ne estos ekzakte la samaj kiel antaŭe, 
sed ni povos havi ilin ambaŭ.” 

“Ĉu vi faros magion?” 

“Ne. La magion faros vi. Mi nur helpos 
vin iomete. Sed unue mi devas rakonti al vi 
malnovan rakonton, kiun mia patrino rakontis 
al mi, kiam mi estis viaaĝa. Tiu rakonto helpis 
min fari multajn magiaĵojn. Morgaŭ ĝi helpos 
ankaŭ vin.” 

Elinja, Fea kaj Karakato eksidas kune sur la 
genuojn de avino Marina, kiu ekrakontas: 

“Foje, vivis knabo, kiu nomiĝis Lariko.” 

“Kie?” 

“Mi ne plu rememoras kie. Lariko ŝategis 
ludi futbalon.” 

“Samkiel mia frato!” 

“Jes. Sed Lariko ne ludis tiom bele kiel Peĉjo. 


Lariko kutimis puŝi kaj faligi la aliajn infanojn 
dum la ludo.” 

“Ho, kiom mi malŝatas tion!” 

“Ankaŭ la kolegoj de Lariko malŝatis tion. 

Li kutimis pardonpeti, oni pardonis lin kaj 
invitis lin denove ludi, poste li denove puŝis kaj 
frapis siajn kunulojn, denove pardonpetis... 

Iun sabatan posttagmezon li faligis sian plej 
bonan amikon Alko, kaj ties kruro rompiĝis. 
Lariko pardonpetis kiel kutime, sed Alko forte 
ekkoleris kaj ne plu volis paroli kun li. Ankaŭ 
la aliaj infanoj ekkoleris kaj ne plu volis ludi 
kun li. Lariko restis tute sola kaj fariĝis pli kaj 
pli trista. 

Post unu semajno Lariko renkontis la 
maljunan sorĉiston de la Tempo.” 

“Kiel li renkontis lin?” 

“Mi ne scias. Oni ofte renkontas lin, kiam oni 
bedaŭras pri la pasinteco aŭ kiam oni timas pri 
la estonteco. 

La sorĉisto demandis la knabon: ‘Kion vi 
supozas ke vi farus, se vi spertus denove tiun 
sabatan posttagmezon?’ 

‘Mi certe ne faligus mian amikon.’ - diris 
Lariko. 

‘Ĉu vi volus sperti denove tiun sabatan 
posttagmezon, Lariko?’ 

La knabo jesis. Tiam la sorĉisto igis la 
knabon surmeti ruĝan kostumon, teksitan 
el krepuskaj sunradioj, kaj malpezan kaskon 
kun brila steleto. Poste la sorĉisto diris: ‘Jen mi 
donas al vi miajn du ĉevalojn, Into kaj Onto. 
Prenu la rimenojn, kaj miaj ĉevaloj kondukos 
vin en la pasintecon, ĝuste al tiu sabata 
posttagmezo.’ 

Lariko dankis kaj kuraĝe prenis la rimenojn. 
Into kaj Onto ekflugis kun Lariko ĝis la 
Norda Poluso, kie la Nordaj Lumoj prilumis la 
glaĉerojn. La ruĝa kostumo protektis la knabon 
kontraŭ la malvarmego, kaj la kasko protektis 
liajn okulojn kontraŭ la tro forta lumo. Tie 
Onto kalcitris trifoje kaj malaperis. Into baŭmis 
trifoje kaj eniris kune kun Lariko en iun 
lumtunelon. Tiu estis la tunelo de la pasinteco. 

Lariko subite forgesis ĉion pri la sorĉisto 
de la Tempo. Li troviĝis denove en la sama 

loko kun la samaj infanoj, ludis denove la 
saman matĉon, faligis denove sian amikon... 
Ĉio ripetiĝis. Dum la nokto Into reaperis kaj 
kondukis lin reen. 

£ Ĉu vi riparis la pasintecon, Lariko?’ 
demandis la sorĉisto, kiam ili denove 
renkontiĝis. 

c Kial mi povintus ripari ĝin? Mi rememoris 
nenion pri la antaŭa sperto...’ 

c Ne malkuraĝiĝu. Ĉu vi scivolas vojaĝi 
denove tra la tempo, kaj travivi la sabatan 
posttagmezon de la venonta semajno?’ 

Lariko jesis. La sorĉisto ekipis lin kiel antaŭe 
kaj donis al li denove la rimenojn. Ĉe la Norda 
Poluso Into kalcitris trifoje kaj malaperis. Onto 
baŭmis trifoje kaj eniris kune kun Lariko la 
netravideblan nebultunelon de la estonteco. 

La ruĝa kostumo protektis la knabon, por ke 
li ne dispeciĝu en la densa nebulo, trans kiu li 
kapablis vidi danke al la prilumanta kasko. 

Lariko vekiĝis subite unu semajnon poste. 

Li sentis sin pli malgaja ol iam ajn. Lia patrino 
rememorigis al li, ke baldaŭ oni festos lian 
naskiĝtagon, sed li tute ne ekĝojis pri tio. Li 
ne plu havis amikojn, do li ne plu havis kiujn 
li invitu por kunfesti... La geavoj promesis al 
li novan futbal-pilkon, sed li ne plu bezonis 
ĝin, ĉar neniu volis plu ludi kun li... Li estis tre 
malfeliĉa... 

Kiam li revenis al la sorĉisto de la Tempo, 
Lariko diris: c Vi neniel helpis min, sorĉisto. 
Dufoje vi promenigis min vane tra la tempo...’ 

c Ĉu vane? Tio dependas nur de vi. Se vi 
rememoros tiujn du spertojn, ili utilos al vi 
la tutan vivon! Kiam vi revizitos mense la 
pasintecon, vi devus rememori, ke tio tute 
vanas, se vi ripetas ree kaj ree la samajn 
erarojn. Nia memoro ja valoras, nur se ĝi 
helpas nin eviti eventualajn ontajn erarojn kaj 
laŭeble ripari tiujn, kiujn ni jam faris.’ 
c Sed... kiel mi riparu la kruron de Alko?’ 
c La kruron riparos la kuracisto. Vi povus 
parte ripari la ĉagrenon de Alko. Pensu kion 
vi sentus, se vi mem devus resti dum longa 
tempo enlite, sen ludi, sen viziti la lernejon... 
Vi povus viziti vian amikon ĉiutage, por helpi 


lin prepari la hejmotaskojn, helpi lin ekpaŝi tra 
la ĉambro, kiam la kuracisto permesos tion al 
li...’ 

c Sed li ne plu volas paroli kun mi...’ 

c Ne estas facile ripari erarojn, kaj nenio 
dependas nur de nia volo. Sed provu denove. 
Skribu al li leteron. Provu trovi manieron 
montri al li, ke vi ja amas lin, kaj ankaŭ vi 
sentas vin sola sen lia ĉeesto...’ 

c Mi ne sukcesos. Almenaŭ ĝis 
venontsemajne, mi ne sukcesos. Mi jam scias 
tion.’ 

c Pri estonteco nenio certas. Gin vi ĵus vidis 
nur trans nebulo. ĉin vi povas plibonigi pli 
aŭ malpli, se vi planas tion. Tion, kion vi ĵus 
spektis, estis la estonteco, kiu atendus vin, se vi 
planus neniun ŝanĝon en via vivo, se vi lernus 
nenion el la pasinteco... Sed vi estos sufiĉe saĝa 
por eviti tion, ĉu ne? ’ 

“Jen ĉio. Mi finis la rakonton.” 

“Avinĵo, mi ĵa komprenas, kial vi rakontis 
al mi ĝuste tiun rakonton. La vundita ĉevalo 
estas Into kaĵ la dispecigita ĉevalo estas Onto, 
ĉu ne?” 

“Jes!” 

“Ĉu vi helpos min ripari la kruron de Into?” 

“Jes.” 

“Ĉu vi helpos min refari tute novan Onto?” 

“Jes ĵa! Morgaŭ matene, kiam vi estos 
en la lerneĵo, mi aĉetos gluon kaj vakson. 
Posttagmeze vi povos ripari per gluo la kruron 
de Into. Kaj per vakso vi povos krei tute novan 
Onto.” 

“Ĉu Into havos cikatron?” 

“Jes. Sed espereble ĝi estos malgranda.” 

“Avinjo, bonvolu aĉeti ankaŭ orkoloran 
etikedon. El ĝi mi faros ringon por la kruro 
de Into. Gi kovros la cikatron kaj ankaŭ Into 
belaspektos, ĉu ne?” 

“Belega ideo, karulino!” 

“Kaj mi volas, ke la vakso estu blanka. Mi 
volas muldi blankan ĉevalon, kiu rememorigu 
al vi tiun veran ĉevalidon, kiun vi amis.” 

“Ho, karulino! Mi jam amegas vian ontan 
artaĵon! Mi tiom fieros pri ĝi! Mi tiom 
malpaciencas vidi ĝin!” 

Luiza Carol 

Se amikeco 
aŭ amo 
rompiĝas 

Ĉu mi malplaĉis al vi? 
de Marie-France Conde Rey, 
kun ilustraĵoj de Nadine 
Chedouteau. Eldonejo 
Ĉarenta Esperanto, Angulemo 
2008,20 paĝoj, 15 cm. ISBN 
9782953130812. Kolorigebla 
libro. “Kion fari, kiam amikeco 
aŭ amo subite rompiĝas? 

Kiel pretervivi? Ankaŭ 
infanoj spertas tiujn dolorajn 
momentojn...” 

M iĵus citis supre la resumon 

de la libreto, kiu aperas sur la 
malantaŭa kovrilo. 

Ĉu vi havis iam ajn tre amatan kaj 
amantan amikon aŭ amikinon, kiu subite 
ĉesis ami vin? Ĉu vi ekkonis iam ajn tiun 
doloron: ami iun, kiu ne plu amas vin? 

Kiam tio okazas en la vivo, tre gravas 
paroli honeste, kaj fari demandojn pri 
la kaŭzoj de la subita ŝanĝo de konduto. 
Sincera dialogo plej ofte finas tian 
malgajan situacion. 

Ekzemple: supozu, ke via amiko aŭ 
amikino dirus al vi: "Mi malŝategas 
hundojn, kaj ekde kiam vi ricevis hundon, 
mi ne plu ĝuas vian ĉeeston, ĉar la hundo 
akompanas vin ĉiuloke.” 

Via reago povus esti: “Bone. Mi ne plu 
prenos la hundon, kiam mi vizitos vin.” 

Aŭ eble vi dirus: “Bone. Mi ne sciis ĝis nun, 



ke vi malŝatas hundojn. Nun mi ne plu 
amas vin tiom multe.” En ambaŭ kazoj la 
problemo solviĝus kaj vi ne plu suferus. 

Nun supozu, ke via amata amiko aŭ 
amikino rifuzus paroli kun vi. Nesciante, 
kio okazas, vi plename alvenus ĉiutage kun 
la hundo antaŭ lia aŭ ŝia pordo, sed oni ne 
malfermus al vi... Jenja suferiga situacio, 
ĉu ne? 

En tiu libreto temas ĝuste pri tia 
situacio, kiam unu el la duopo rifuzas 
paroli. 

En la komenco de la rakonto musino 
kaj sciuro estas bonegaj amikoj, amantaj 
unu la alian. Sed subite la musino kolere 
forpelas la sciuron, rifuzante klarigi 
al li kial. La sciuro, kiu daŭre amegas 
ŝin, klopodas kontakti ŝin por demandi 
pri la kaŭzo... sed liaj klopodoj restas 
sensukcesaj. Finfine la sciuro akceptas la 
fakton ke “la musino rajtas decidi kion ŝi 
volas”. Li daŭre pensas pri ŝi kun granda 
amo, kaj la libreto finiĝas per bela kaj 
delikata decido: 

“Kaj kiam, pli poste, li vidos, ke ŝia pordo 
malfermiĝas, li de malproksime sendos 
signon, faligante acergrajnon, 
kiu malsupren turniĝanta ŝvebos, kvazaŭ 
muta helikoptereto...” 

Mi tutkore ŝatis tiun maldikan 
libreton, kiun mi konsideras tre arteca 
kaj pensiga ankaŭ por plenkreskuloj. Mi 
ankaŭ admiris la delikatajn ilustraĵojn, 
akompanantajn la rakonton. Sendepende 
de via aĝo, se vi havas tre amatan amikon 
aŭ amikinon, vi povus ĝui kune la legadon 
de tiu poemeca libreto.... 


majo 2016/33 < 








-> <.3 -v Recenzoj 


Luiza Carol 

Porinfana 
romaneto 
pri du 
porketoj 

La aventuroj de ŝpar- 
kaj alia porketoj de 
Rik de Roover, kun 
ilustraĵoj de Kris 
de Roove. Flandra 
Esperanto-Ligo, Antverpeno 
1982, 80 paĝoj, 21 cm. 

E n tiu ĉi porinfana romaneto la 
protagonistoj estas du simil- 
aspektaj porketoj: Rozinjo kaj Sus. 

Ili ambaŭ estas aĵoj, sed la verkisto vivigas 
ilin samkiel infanoj vivigas pupojn en siaj 
mensoj. Rozinjo estas porkoforma ujo, en 
kiun oni enmetas ŝpar-monerojn. Tial oni 
nomas ŝin “ŝpar-porketo”. La alia porketo 
estas eta skulptaĵo, kiu troviĝas ene de 
malnova preĝejo, apud la statuo de Sankta 
Antonio la Ermito. 

Rozinjo havas en la dorso fendon, tra 
kiu oni enigas monerojn en ŝian korpon. 
Tian fendon Sus ne havas. Tiu estas la sola 
diferenco koncerne la aspekton de la du 
porketoj. 

La tuta romaneto ŝajnas iusence 
pupteatro, en kiu la aŭtoro manipulas 
la du porketojn, kvazaŭ li estus pupisto. 
Krom la ekstera aspekto, Rozinjo kaj Sus 
similas ankaŭ rilate siajn interesojn kaj 
dezirojn, kvankam ili “vivas” en malsimilaj 
etosoj. 

Rozinjo apartenas al simpatia knabo, 
kiu nomiĝas Roĉjo. Tiu opinias, ke ĉiuj 


moneroj, kiujn li enmetis en la ventron 
de Rozinjo, apartenas nur al li, kaj li 
intencas baldaŭ uzi ilin por ekskursi per 
plezurboato laŭ la rivero de la urbo. Sed la 
ŝpar-porketo pensas, ke ankaŭ ŝi meritus 
rekompencon pro sia longa servo, dum 
kiu ŝi neniam estis permesata promeni 
ekster la domo. Inter Roĉjo 
kaj Rozinjo neniam okazas 
vera dialogo. En la domo la 
parolkapablo de Rozinjo ŝajnas 
evidentiĝi nur rilate aliajn aĵojn 
kaj ankaŭ rilate la virkaton, 
loĝantan en la sama domo. Pro 
tio ke Rozinjo ne aŭdigas siajn 
pensojn, Roĉjo ne scias, ke ŝi 
malkontentas. La ĉefa deziro 
de Rozinjo estas uzi la monon 
en sia ventro, por partopreni 
ĝuste tiun ekskurson, pri kiu 
la knabo de longe sopiras. 

Sus apartenas al Sankta Antonio la 
Ermito, aŭ pli ekzakte al la malnova 
statuo pri la sanktulo. Sed la spirito de la 
sanktulo eniĝis en la statuon kaj identiĝis 
kun ĝi, tiel ke Sankta Antonio kapablas 
okazigi miraklojn pere de sia statuo. Ĉu vi 
komprenas, kial skulptita porketo troviĝas 
ĝuste apud la statuo de Sankta Antonio? 
Ĉar la sanktulo fariĝis i.a. la patrono de 
la porkistoj. Nu, Sus staras tie de kelkaj 
jarcentoj, kaj jam enuiĝas. Lia ĉefa deziro 
estas eliri el la preĝejo kaj promeni. 

Do, la du porketoj, kiuj ne konas unu 
la alian, kundividas la saman deziron 
promeni. Ili loĝas en la sama urbo, kaj 
ili ambaŭ aŭdas ĉiutage la sonon de la 
plezurboato, per kiu turistoj promenas 
tra la urbo. Aŭdante ĝin, ilia sopiro pri 
promenado kreskas... 

Unu tagon Rozinjo kuraĝas forflugi el la 
domo kaj plenumi sian revon: ŝi ekskursas 
per la plezurboato, anstataŭ Roĉjo. Ŝi 
pasigas belegan tempon tiun tagon! La 
boato haltas en diversaj lokoj de la urbo, 
kie la turistoj surbordiĝas, kaj la ĉiĉerono 
kondukas ilin al diversaj interesaj lokoj. 
Kiam oni vizitas la malnovan preĝejon, 

kie troviĝas Sankta Antonio kun Sus, 
la du porketoj ekkonas unu la alian, kaj 
rimarkas sian similecon. Per la helpo de la 
bona sanktulo ili interŝanĝas siajn lokojn: 
Rozinja restas en la preĝejo por admiri ĝin 
pli longe, kaj Sus daŭrigas la ekskurson kaj 
anstataŭas la ŝpar-porketon en la ĉambro 
de Roĉjo. 

La du protagonistoj trapasas spir- 
haltigajn aventurojn. Dum la nokto fiulo 
provas rabi la preĝejon, sed li estas kaptita 
kaj kondukita al la polico. Rozinjo estas 
ŝokita pro tiu evento, kaj jam sopiras pri 
la kvieto de sia hejmo... Intertempe la 
gepatroj de Roĉjo decidis borigi fendon 
en la dorso de Sus, 
kiu teruriĝas kaj volas 
forfuĝi... Finfine, la 
du porketoj revenas al 
siaj normalaj lokoj por 
daŭrigi siajn vivojn. 

Sed ili revenas pli riĉaj 
je konoj kaj sentoj, kaj 
iliaj vizaĝoj fariĝas 
ridetantaj. Danke al 
brila ideo de Sankta 
Antonio Rozinja revenas 
hejmen kun eĉ pli multaj 
moneroj ol ŝi havis antaŭ 
la forfuĝo, do ankaŭ 
Roĉjo povos ekskursi 
per la plezurboato. Ĉiuj 
aventuroj de la porketoj 
finiĝas bone danke al la 
helpo de la sanktulo, al 
iom da helpo de la parto de la virkato... 
sed ankaŭ danke al la kuraĝo kaj spriteco 
de la bravaj porketoj. 

La romano estas tre amuza kaj plen- 
plena je surprizoj. La protagonistoj ege 
entuziasmiĝas pri la beleco de sia urbo. 
Rozinjo tiomgrade ekscitiĝas pri la 
vojaĝo... ke ŝi akiras eĉ pli da homaj trajtoj 
ol ŝi jam havis, kaj subite kapablas paroli 
kun homoj! Jen kiel Rozinjo interrilatas 
kun homoj en la tramo: 

- Kia aminda estaĵo! opinias afabla 
sinjorino. Ĉu ankaŭ vi volas kunveturi? 


Certe tion volas Rozinjo. La afabla 
sinjorino ŝin prenas kaj transdonas ŝin al 
la kondukisto. Kompreneble tiu ege miras, 
sed li tamen estas ĝentila. 

- Ĉu vi povas pagi? 

- Jes, la mono sidas en mia ventro. 

- Kien vi volas? 

- Al Balenkajo. 

- En ordo! 

La kondukisto prenas Rozinjon kaj 
turnas ŝin renversen. Li prenas malnovan 
tramkarton, kaj puŝas ĝin ĝisduone en 
la dorsofendon. Tra ĝi la moneroj glitas 
eksteren. 

-Jen! la vojaĝo estas pagita. 

Kaj li metas Rozinjon 
sur la liberan seĝon 
malantaŭ sia dorso. 

- Bonan vojaĝon! 

Rik De Roover, la 
aŭtoro de tiu romaneto, 
loĝis en la urbo Antver- 
peno en Belgio. En la 
antaŭparolo li klarigas 
kiel li kreis la etoson, 
en kiu okazas la vojaĝoj 
de la du promenemaj 
porketoj: 

“Ne estas mirinde, 
ke la verko montras 
la karakterizojn de P 
vivloko de sia verkinto. 
Tio kreas etoson, 
kiu havas la grandan 
avantaĝon, ke ĝi estas 
travivita kaj sekve laŭvera. 

Ankaŭ en ĉi tiu verketo, destinita por 
geknaboj dekjaraj kaj pli aĝaj, tio estas 
la okazo. Ĉiu antverpenano certe trovos 
en ĝi multajn elementojn de sia urbo. La 
grandan riveron, la trafikplenan havenon, 
la plezurboaton ‘La Baleno’, la terason, kaj 
eĉ la preĝejeton de Sakta Antonio, li/ŝi certe 
tuj rekonos, kvankam sub aliaj nomoj.” 

Ĉu vi jam vizitis la urbon Antverpeno? 
Ĉu vi planas viziti ĝin? Se vi vizitos aŭ eble 
revizitos ĝin, indus provi ekskursi laŭ la 
spuroj de la du porketoj... 

Rakonto 



Raita Pihala (Saliko) 


Naskiĝtaga rakonto, ne por etuloj 


Ne ĉiuj rakontoj kaj fabeloj 
komenciĝas per “Iam, iam, 
antaŭlonge.. Nepre ne. 

Mia rakonto okazis antaŭ 
nelonge, eble hieraŭ, aŭ okazos 
venontsemajne, aŭ hodiaŭ. 

Do, legu aŭ aŭskultu! 

E stas la naskiĝtago de Brigo, knabo 
13-jara en lando A.... Li ne tre fervore 
atendis ĝin, ĉar li jam scias, kio 
okazos: dumtage venos liaj samaĝuloj, kaj 
Panjo surtabligos frandaĵojn por la gastoj. 
Ili rajtos ludi kaj brui ĝis la 17-a horo. Sed... 
sed..., iliaj kutimaj ludoj jam dubigas lin. 

Ĉu la gastoj vere ŝatos ludi? Aŭ ĉu ili ĉiuj 
tediĝos? En la kapon de Brigo venas planoj 
pri aventuroj kaj aĵoj, kiujn li ankoraŭ 
ne konas. Ĉu entute indas festi antaŭ ol 
oni estos sendependa kaj plenkreska, kaj 
rajtos elpensi ion novan? Brigo suspiras 
kaj ekvestas sin per la novaj ĝinso kaj bela 
T-ĉemizo, kiujn Panjo metis sur la seĝon. 

Vespere venas geonkloj kaj aliaj plen- 
kreskuloj. Ili demandas, kiel li fartas kaj 
kion li lernis en la lernejo. Tiajn demandojn 
Brigo jam malŝatas; ili ĝenas lin. La 
plenkreskuloj kafumas, teumas, trinkas 
ĉampanon. “Do, Brigo, kio nova?” Ili 
rigardas lin amike, sed ne ĉiam aŭskultas 
lian respondon, kiam li provas elbuŝigi 
kelkajn vortojn. Li malŝatas esti fotata, 
kaj sidi sur sia seĝo, sed li ŝatus fuĝi en 
sian ĉambron. Li estas la sola infano de 
la familio. Ho ve, kiel malgaje, malgraŭ la 
festa etoso. Feliĉe Avĉjo kaj Avinjo venis. 
Kun ili li iom interparolas. 

Kompreneble Brigo ricevas donacojn, 
sed li jam antaŭe ricevis tiom, ke la 



plenkreskuloj ne plu facile trovas ion 
donindan. Komputilon kaj poŝtelefonon 
li havas, elektronikajn ludilojn, belajn 
vestaĵojn, bombonojn, ĉokoladon. Li ne 
memoras, kion li ricevis en la antaŭaj jaroj. 
Aĵoj amasiĝas en lia ĉambro, en liaj ŝranko 
kaj tirkestoj. Ne ĉiu donaco plaĉas al li. 
Fakte li ne scias precize, kion li dezirus, 
kaj la plenkreskuloj ja ne konas la markojn 
kaj furorojn de la jaro. Eble liaj deziroj 
estas tro multekostaj por plenumi... 

En la sama semajno okazas la 12-a 
naskiĝtago de Olivo en lando, pri kies 
situo sur la mapo mi estas malcerta. 
Ankaŭ Brigo kaj liaj gastoj malcertas. 

Ni scias maksimume, ke ĝi estas Bolando. 
Olivo atendas sian naskiĝtagon kontente. 
Ne ĉiuj en Bolando scias la daton de sia 
naskiĝo. Ili ja havas neniun ateston pri 
tio, kaj tio igas ilian vivon komplika. Estas 
kvazaŭ ili ne ekzistus! Kaj eĉ se ili scias la 
daton, ne ĉiu povas festi, ĉar la familio ne 
havus rimedojn por tio. 

La hejmo de Olivo estas malgranda 
kaj modesta kabano. Liaj kvin gefratoj, 
li, la gepatroj kaj Avinjo loĝas en ĝi. Avo 
mortis en milito. Panjo certe kuiros bonan 
manĝon, kian la kabananoj ne ĉiutage 
havas. Feliĉe en la vilaĝo troviĝas puto, el 
kiu eblas preni freŝan puran akvon. Venos 
kelkaj najbaroj, gekuzoj, geonkloj. Eble 

LASTE, la absolute spektakla tria etaĝo 


Krucenigmo 

I 234 56789 10 



Pri kio ni ĉiuj sopiras? HORIZONTALE: A - La unua kaŝvorto. 
B - Rilata al la tera surfaco - malkuraĝa. C - Ŝturmo - larĝa ŝtupar’ 
kun plataĵo, apudrela plataĵ’. Ĉ - Kromosoma elemento - tratrui 
per turnata pinta ilo - difina artikolo. D - Altvalora metalo - 
rapida moviĝo malsupren - cifer’. E - Nomo de la litero J - energia 
kaj laciga streĉo de la fortoj - saltanta amfibio. F - Loĝantoj de 
la kontinento inter Atlantiko kaj Pacifiko. G - Ŝipriparejo en 
haveno - hejma rabobesto - aŭtosimbolo de Peruo. ĉ - Lirika 
poemo - malutila ronĝuleto - fortmova ektuŝeg’. H - Nomo de 
greka litero - natria klorido - homa korpoparto. Ĥ - Unuiĝintaj 
Ŝtatoj de Nord-Ameriko - estigas aŭdeblan aervibradon. 

1 - Meti ledan seĝon sur ĉevalon - malmoleco. J - La dua kaŝvorto. 
VERTIKALE: 1 - Partoj de semajno - estimus kiel diaĵon. 

2 - Skriba komuniko - nedaŭra furorkutimo - numeralo. 3 - Azia 
ŝtato - malobservo de leĝo - ne akompanate de aliaj, nur mem. 

4 - Korneca birda buŝo - ofte uzata metalo - part’ de ĉemizo. 

5 - Interno - mergante lavi - pikanta sangosuĉa insekto 

- numeralo. 6 - Kemia simbolo de radiumo - orienteŭropano - 
monkesto - prepozicio (pozicio de pli alta objekto). 7 - Anestezilo 

- ronĝulo pli granda ol muso - kardie. 8 - Ŝmiri botojn per 
poluriga substanco - abnormala malgrandulo - ec’ haviganta 
kontentiĝon. 9 - Mezurunuo de elektra rezistanco - satelito de la 
Tero - luksa domego. 10 - Kronikoj - spirita atmosfero de iu medio. 


^ KONKURSO! La solvon de la krucenigmo 
sendu al la aŭtoro \ stano.marcek@gmail.com 

Unu solvinto (lotumota) ricevos la libron 
107 krucenigmoj en Esperanto. 

iu kunportos fruktojn aŭ legomojn el sia 
ĝardeno. Iu alia eble trovas en la bazaro ion 
uzeblan, kvankam jam uzitan. Oni rigardos 
la donacetojn, prikomentos ilin, laŭdos, 
dankos. Oni dancos, muzikos, kantos, ĉiuj 
kune. Eble iu kuzo, kiu subite pli kreskis ol 
Olivo, donos al li la tro malgrandajn ŝorton 
aŭ ĉemizon, ŝuojn. Liaj propraj jam eluziĝas. 
Kiel bonege ricevi aliajn! Ĉio estos bonvena 
kaj gajiga. Melodioj kaj movoj jam zumas 
en la kapo de Olivo, kaj koloraj bildoj pri 
antaŭaj festoj ŝvebas en liaj okuloj. Vespere 
komenciĝos la festado, tiam ne plu lacigos 
la varmego, la ĉiutagaj laboroj ĉesos. 

La bonaj feinoj de Fabelomondo de sur 
sia nubo rigardas, kio okazas sur la Tero. 

Ili pridiskutas la naskiĝtagojn de Brigo 
kaj Olivo. La plej maljuna feino juĝas, ke 
Olivo estas bonŝanca, ĉar li ne perdis ĝojon 
kaj esperon. La maljuna feino suspektas, 
ke la malbona spirito Riĉuo endanĝerigis 
la feliĉon kaj animon de Brigo. Kiel helpi 
Brigon? Pensu! 


Solvo de la alumet- 
enigmo el la paĝo 13 V 

Krucenigmo-solvo el la 
antaŭa numero 

Lerni 

Esperanton 
per telefono 

Ne multaj scias, ke la fama 
kaj populara lernolibro de 
Esperanto por komencantoj 
de Stano Marĉek Esperanto 
per rekta metodo, kiu ĝis nun 
aperis en 38 lingvoj, ekzistas 
jam ankaŭ kiel "apo” (aplikaĵo) 
por Android-telefonoj. 

A po estas specifa komputilprogramo 
por plurfunkciaj telefonoj. ĉia aŭtoro 
estas Piet Buijnsters, la programisto 
kaj estrarano de Internacia Esperanto- 
Instituto (IEI) en Hago, Nederlando. Li 
uzis por la apo la instruajn bildojn de 
Linda Marĉekova (filino de Stano Marĉek), 
kaj kiam oni klakas la tekstojn de la kurso, 
oni ankaŭ povas aŭdi la prononcadon. 
Granda avantaĝo estas, ke la uzanto povas 
elekti rapidon de lernado de Esperanto. 

Mi rekomendas la apon por lernado al 
komencantoj. Por interesiĝantoj estas 
la apo senkoste alirebla ĉe https://play. 
google.com/store/apps/details?id=com. 
embarcadero.esperanto, resp. www.iei.nl/ 
apo.htm Julius Hauser 

Esperantokurso per rekta metodo 
kiel apo por Android (Google) 
poŝtelefonoj 

^ 



Granda avantaĝo de la kurso kiel apo estas, 
ke tiuj kiuj havas plurfunkcian poŝtelefonon 
laŭ ŝato kaj en diversaj cirkonstancoj povas 
uzi gin kaj Jerni Esperanton: kiam oni veturas 
en trajno, kiam oni devas ie atendi, kiam oni 
promenas kun la hundo, preskaŭ cie ajn kaj 
ĉiam ajn,,. 

